KfW odobrio 65 miliona eura kredita Elektroprivredi BiH - Klix.ba\nInvesticije KfW odobrio 65 miliona eura kredita Elektroprivredi BiH\nKfW odobrio 65 miliona eura kredita Elektroprivredi BiH\n19.12.2013. u 12:29\nElektroprivreda BiH kredit\nNjemačka razvojna banka (Kreditanstalt für Wiederaufbau - KfW ) odobrila je JP Elektroprivreda BiH kredit za finansiranje izgradnje Vjetroparka Podveležje, u iznosu od 65 miliona eura unutar okvira razvojne saradnje između SR Njemačke i BiH.\nRok otplate kredita je 15 godina, uključujući i 3 godine grace perioda.\nUkupni troškovi izgradnje Vjetroparka Podveležje procjenjeni su na 71,80 miliona eura. Uz kredit KfW-a, izgradnja će biti finansirana i sa 6,8 miliona eura vlastitih sredstva JP Elektroprivreda BiH.\nKredit je zaključen između KfW-a i Bosne i Hercegovine koju predstavlja Ministarstvo finansija i trezora, te Federacije BiH koju predstavlja Ministarstvo finansija FBiH i JP Elektroprivreda BiH, kao krajnjeg korisnika.\nU skladu sa Zakonom o postupku zaključivanja i izvršavanja međunarodnih ugovora, Ugovor o kreditu su odobrili Parlament Federacije BiH, Predsjedništvo BiH, a ratifikovaće ga i Parlamentarna skupština\nS ciljem intenziviranja projekta, Vlada SR Njemačke je putem KfW-a u prethodnom periodu JP Elektroprivreda BiH odobrila i grant sredstva za izradu Studije nultog stanja ptica i šišmiša za područje projektne lokacije Vjetroparka Podveležje.\nIzgradnja Vjetroparka Podveležje sa 16 vjetroagregata ukupne snage do 48 MW i mogućom godišnjom proizvodnjom električne energije do 100 GWh, planirana je na platou Podveležja na mikrolokacijama Mali Grad i Svetigora, na oko 760 metara nadmorske visine.\nZa ovaj projekt JP Elektroprivreda BiH je dobila koncesiju na 30 godina. Vjetropark Podveležje prepoznat je kao jedan od projekata koji daju potporu očuvanju životne sredine i energetskoj efikasnosti i među strateškim je ciljevima JP Elektroprivreda BiH, saopćeno je iz ovog preduzeća.


Presuda u korist domaće kompanije: Samsung plaća Apple-u milijardu dolara - Economy.rs IT Vesti\nPresuda u korist domaće kompanije: Samsung plaća Apple-u milijardu dolara\nTeme u članku: Apple, Samsung, patenti\nApple je ovom odlukom uspeo da pobedi u sudskom sporu koji traje godinu dana, ali se očekuje ulaganje žalbe, javio je AP. Ovakva presuda mogla bi da dovede do potpune zabrane prodaje glavnih Samsungovih proizvoda i verovatno će pojačati dominaciju Applea na sve većem tržištu mobilnih kompijutera. Porota je odlučivala skoro tri dana o presudi za sedam tužbi za kršenje patentnih prava koje je podneo Apple i pet tužbi koje je podneo Samsung. Apple je zahtevao odštetu od 2,5 milijardi dolara, a Samsung od 399 miliona. Porota je odlučila da je samo Apple oštećena strana ali nije uvažila sve zahteve američke kompanije koje se tiču krađe patenata. Međutim, opcije poput „bounce-back” (kada korisnik skroluje do kraja slike) i mogućnost zumiranja teksta tapkanjem prsta su uvažene kao kršenje autorskih prava. Advokati Applea planiraju da formalno zatraže povlačenje nekih od najpopularnijih Samsungovih uređaja sa američkog tržišta, ali mogu da traže od sudije i da utrostruči sumu na ime odštete na 3 milijarde dolara. Okružni sudija Lusi Koh za nekoliko nedelja će odlučiti o tim pitanjima kao i o Samsungovom zahtevu da se presuda žirija odbaci. Iz sedišta Samsunga u Seulu stiglo je zvanično obaveštenje u kome piše da je „prava šteta što se zakonom o patentima može manipulisati tako da se jednoj kompaniji da monopol nad pravougaonicima sa zaobljenim uglovima”. „Današnja presuda ne treba da bude protumačena kao pobeda za Apple već kao gubitak za američkog potrošača. Ona će dovesti do manjka izbora, manje inovacija i potencijalno viših cena”. Dve rivalske kompanije, koje prodaju više od polovine smartfona i tableta u svetu, ukrstile su ove godine koplja u sudovima u nekoliko zemalja, a 24. avgusta sud u Seulu je presudio da su obe strane odgovorne za kršenje patentnih prava. Međutim, proces u SAD, najvećem i najuticajnijem tehnološkom tržištu, smatra se najvažnijim. (Economy.rs, 25. avgust 2012.)\nPovezane vesti- Crni petak rekordan za online i mobilnu kupovinu- Kako Apple i Microsoft razvijaju proizvode [VIDEO]- Google Pixel - telefon posle kojeg zaboravite na iPhone [VIDEO]- Pet godina bez Stiva Džobsa- Apple u pregovorima za kupovinu McLarena


Vučić: U narednih mesec dana nove mere za povećenje nataliteta - Glas Zaječara\nHome Društvo Vučić: U narednih mesec dana nove mere za povećenje nataliteta\nPredsednik Srbije Aleksandar Vučić danas je najavio da će u narednih mesec dana država objaviti nove mere natalitetne i demografske politike.\nVučić je u Budimpešti, gde je učestvovao na četvrtom demografskom samitu, izrazio, na konferenciji za novinare, očekivanje da će ljudi u Srbiji biti zadovoljni novim merama.\nOn je rekao da će, kada mere bude objavljene, ljudi videti koliko je državi stalo do povećanja nataliteta.\nPrema njegovim rečima, ljudi će tada videti da aktuelna vlast o tome govori „na neuporedivo ozbiljniji i odgovorniji način“.\nVučić je rekao i da je resorni ministar Ratko Dmitrović pripremio ozbiljne mere, te naveo da o njima sada ne može da govori.\n„Ono što je važno je da jedan deo tih mera prihvatimo… da uradimo sve što možemo da podignemo natalitet u Srbiji“, rekao je Vučić.\nNaglasio je da je povećanje nataliteta značajno za opstanak Srbije kao države ali i za njen ekonomski napredak.\nDodao je da je u Budimpešti, izmedju ostalog, imao niz dobrih sastanaka sa premijerima Madjarske, Češke i Slovenije, Viktorom Orbanom, Andrejom Babišem i Janezom Janšom.\nVučić: Ja sam kriv za povlačenje Nacrta zakona o unutrašnjim poslovima\nPredsednik Srbije Aleksandar Vučić kazao je danas da je on kriv za povlačenje iz procedure Nacrta zakona o unutrašnjim poslovima i dodao da taj tekst „nije ni pogledao“.\n„Ja sam kriv što se povlači nacrt iz procedure i izvinio sam se (ministru unutrašnjih poslova) Aleksandru (Vulinu). To sam uradio, jer je ostalo još šest meseci do izbora i ne želim da u tom periodu donosimo takve zakone“, rekao je Vučić novinarima u Budimpešti.\nOn je naveo da nije „ni pogledao zakon, nijedno slovo“ i dodao da to „ni nije zakon, niti predlog zakona“ već da je reč o nacrtu zakona.\nMinistar unutrašnjih poslova Aleksandar Vulin izjavio je ranije danas da je na inicijativu predsednika Srbije Aleksandra Vučića povukao iz procedure Nacrt zakona o unutrašnjim poslovima, koji je naišao na velike kritike opozicije i stručne javnosti i dodao da je tako želeo da „izbegne krv na ulicama Beograda“.\nVučić je rekao da opozicija zbog tog nacrta zakona poziva na nasilje a da ne zna ni o čemu se u nacrtu radi.\nOn je naveo da se aktuelna vlast bori protiv kriminala i korupcije, za razliku od prethodne koja je sada kritikovala taj nacrt zakona.\nEU i Amerika znaju do koje ćemo granice trpeti Kurtijevo nasilje\n„To je pitanje i za NATO i za EU zašto to dozvoljavaju. Mi smo im jasno rekli koje su granice do koje ćemo mere trpeti nasilje (premijera Kosova) Aljbina Kurtija i njihovih snaga. I to znaju i Evropljani i Amerikanci, veoma, veoma precizno smo rekli. I veoma precizno smo rekli koji su naši potezi i kojim redosledom idu“, rekao je Vučić novinarima posle održavanja demografskog samita u Budimpešti.\nOn je istakao i da se novi pokušaji fizičkog ugrožavanja, ili progona Srba „neće dogoditi“.\nVučić je rekao i da je „dobro što Briselski sporazum važi“ i dodao da sutra očekuje hitan sastanak Upravljačkog tima oko Zajednice srpskih opština (ZSO).\nRekao je i da se nada da neće ponovo proći devet godina, a da se ništa ne desi po tom pitanju.\nPredsednik Srbije se sastao u Budimpešti i sa predsednikom Vlade Madjarske Viktorom Orbanom, predsednikom Vlade Slovenije Janezom Janšom i predsednikom Vlade Češke Andrejem Babišom i istakao da je „kao i uvek“, sa njima razgovarao i o pitanju Kosova.\nPrethodni tekstU Srbiji blagi pad broja novoobolelih od korona virusa\nNaredni tekstU Boru dva pacijenta preminula od posledica korona virusa, 95 novozaraženih


Četrdesetpetogodišnji žitelj Marijupolja koji nije bio vojnik podlegao je zadobijenim povredama u bolnici, gde su dopremljena još petorica povređenih.\nZa sedmom osobom - komandirom čamca, vodi se potraga i traže ga ronioci. U potrazi su angažovana tri čamca ukrajinske Pogranične službe, kao i plovila spasilačkih timova.\nRanije je saopšteno da se eksplozija desila nedaleko od Azovskog zavoda za remont brodova, kao i da su na patrolnom čamcu bila sedmorica vojnika.\nMariupolj je strateška luka na Azovskom moru u rukama ukrajinskih snaga bezbednosti u istočnom, proruskom delu Ukrajine gde je u poslednje vreme zabeležen porast tenzija.\nEKSPLOZIJA U IRAKU Ranjena petorica italijanskih vojnika


[ http://www.elitesecurity.org/t470052 ]\n[ Mali_Milojica @ 20.10.2013. 16:13 ] @\n"Er Srbija" će doneti 710 miliona dolara srpskoj privredi u 2014, što je 1,5 odsto BDP-a, saopštio je tim stručnjaka "Oksford Ekonomiksa". Jaka "Er Srbija" od vitalnog značaja za nacionalnu privredu, kaže generalni direktor kompanijee Dane Kondić.\nNa osnovu međunarodne analize uticaja i ekonomskih predviđanja stručnjaka Oksford Ekonomiksa saopšteno je da će "Er Srbija" doneti 710 miliona dolara srpskoj privredi u 2014. godini, što je 1,5 odsto bruto domaćeg proizvoda.\nKako je saopšteno, očekuje se da udeo "Er Srbija" u BDP-u, kao rezultat svakodnevnog poslovanja, bude 118 miliona dolara, uz stvaranje dodatnih 4.700 radnih mesta samo u Srbiji.\nGeneralni direktor "Er Srbija" Dane Kondić smatra da je studija pokazala važnost snažne, komercijalno uspešne nacionalne avio-kompanije.\n"Jaka Er Srbija je od vitalnog značaja za našu nacionalnu privredu. To stvara radna mesta ne samo u okviru avio-kompanije, već i u nizu drugih važnih sektora. Ona donosi prihod, ne samo našoj kompaniji, već i hiljadama firmi, velikih i malih, koje posluju u našoj zemlji", rekao je Kondić.\nOčekuje se da prihod od noćenja stranih putnika, što iznosi 1,500 dolara po putniku, dodatno poveća BDP za 250 miliona dolara, što će istovremeno otvoriti i oko 8.500 novih radnih mesta u 2014. godini.\nAvio kompanija trenutno ima flotu od 14 aviona koja se sastoji od 10 "Boinga 737-300" i četiri "ATR 72", a nabavka osam novih aviona "A319" počinje u oktobru.


Dorada - Zapis\nZAPIS je u svojoj doradi, ili knjigoveznici instalirao najsavremenije mašine u regionu, a posebno noževi za sečenje papira i štanc automati za isecanje etiketa nepravilnog oblika. Posebno treba naglasiti da imamo četiri falc mašine japanske marke „HORIZON“ za više paralelnih i unakrsnih savijanja na veoma tankim papirima od 40 gr/m2 za potrebe farmaceutske industrije, kao i u ovom regioni prva mašina za savijanje i lepljenje na dve tačke uputstava („autserta“) sa 16 tački marke „GUK“.\nNoževi za sečenje i obrezivanje papira marke „POLAR“ 115 e sa dve paralelne linije koje uključuju i lift za podizanje papira, stoserica i automatska vaga za brojanje tabaka, kao i dve mašine marke „POLAR“ DCM-10 za isecanje etiketa nepravilnog oblika.\nU sklopu knjigoveznice se nalaze i mašine za spiralni povez, mašina za plastifikaciju, eurobinder za mekani topli povez, tvrdi povez, klamer..\nDorada, iako zadnja faza rada u štampariji ima veliku odgovornost i prvi utisak o kvalitetu pa joj se poklanja posebna pažnja. Tu se zaokružuje proces proizvodnje i finalna kontrola proizvoda pre isporuke kupcu.


14.01.2020 u 13:16\nPredsednik Srbije Aleksandar Vučić izjavio je danas, reagujući na zabrinutost evroposlanice Tanje Fajon zbog mogućnosti smanjenja cenzusa u Srbiji pred izbore, da se nada da će se ona kao „istaknuti borac za ljudska prava” izboriti da Srbi u njenoj rodnoj Sloveniji dobiju status nacionalne manjine. „Ja sam uvek zainteresovan za svaku reč Tanje Fajon. Naročito ako se tiču prava srpskog naroda u Sloveniji. Očekujem da se ona, kao istaknuti borac za ljudska prava, izbori da oni imaju status nacionalne manjine, jer su tamo najveća manjinska grupa”, rekao je Vučić u Obrenovcu, prenosi Beta. Predsednica odbora za stabilizaciju i pridruživanje Srbije i EU Tanja Fajon izjavila je ranije da je zabrinuta idejom o smanjenju izbornog cenzusa u Srbiji sa pet na tri odsto. Prema njenim rečima, to se uglavnom\n12.01.2020 u 11:34\nManji cenzus ustupak opoziciji, vraća politiku u parlament\nSmanjenja cenzusa na izborima sa pet na tri odsto predsednik LDP Čedomir Jovanović razume kao želju predsednika Aleksandra Vučića da politiku vrati u Skupštinu Srbije, a direktor IPSOS sektora za istraživanje javnog mnjenja Marko Uljarević to vidi kao još jedan ustupak SNS-a opoziciji. Lider LDP Čedomir Jovanović gostujući na TV Pink kazao je da smanjenje cenzusa vidi i kao Vučićevu potrebu da posle izbora u parlamentu ima sa kim da razgovara, koga da čuje, da iznese svoje argumente i čuje druge. „Srbiji ne treba parlament poput parlamenta Severne Koreje”, kazao je Jovanović i smatra da Vučić smanjenjem cenzusa pruža šansu mnogima, ali to plaća lično. Prema njegovim rečima, Vučić i SNS će nesporno imati najjaču listu, koja će sa izbora izaći sa najjačim rezultatom, a po važećem\n06.01.2020 u 16:17\nPrištinska vlada i dalje bez mandatara\nPRIŠTINA – Predsednik privremenih prištinskih institucija, Hašim Tači i lider prvoplasiranog Pokreta Samoopredeljenja, Aljbin Kurti, sastali su se danas iz trećeg pokušaja da bi razgovarali o mandataru za formiranje nove prištinske vlade, ali je susret protekao bez rezultata. Nakon kraćeg susreta sa Tačijem, Kurti je novinarima rekao da će mandatara za sastav vlade predložiti pisanim putem, nakon konsultacija sa predsedništvom Pokreta Samoopredeljenje. Kurti je rekao i da je sa Tačijem razgovarao o procesu formiranja institucija, te da mu je rekao da on želi da se ponovo sastanke sa predstavnicima Demokratskog saveza Kosova u nameri da još jednom pokušaju da postignu postizborni koalicioni sporazum. Dodao je da je preostalo još da DSK predloži imena ministara i zamenika ministara u\n05.01.2020 u 21:50\nNovi predsednik Hrvatske je bivši premijer Zoran Milanović iz opozicione Socijaldemokratske partije (SDP), pokazuju rezultati Državne izborne komisije (DIP) na osnovu obrađenih gotovo svih biračkih mesta. On je u drugom krugu izbora pobedio aktuelnu predsednicu Kolindu Grabar-Kitarović iz vladajuće Hrvatske demokratske zajednice (HDZ). Predsednik SDP Davor Bernardić proglasio je večeras izbornu pobedu.


e-novine.com - Ponovljene pretnje smrću Brankici Stanković\nNavijači Partizana su u sredu pre početka i tokom utakmice vređali novinarku Televizije B92 Brankicu Stanković, autorku “Insajdera” čiji je aktuelni serijal “(Ne)moć države” posvećen fudbalskim huliganima. Na taj način, i pored privođenja, nastavljene su pretnje koje su počele nakon prikazivanja prve epizode serijala 3. decembra.\nPovodom ovog događaja Nezavisno udruženje novinara Srbije uputilo je javno pismo Upravi fudbalskog kluba Partizan u kojoj zahteva od njih da se ograde od izgrednika i da im ne dozvoli ulazak na stadione.\n„Prema izveštajima sa stadiona, navijači Partizana na južnoj tribini, između ostalog, pevali su pesmu Brankici Stanković: “Otrovna si kao zmija, proći ćeš kao Ćuruvija”, podsećajući na ubistvo novinara Dnevnog telegrafa Slavka Čuruvije. Ova neuvijena pretnja smrću praćena je vulgarnim poigravanjem golom lutkom, pornografskim rekvizitetom, koju su predstavljali kao novinarku B92, što se može shvatiti kao otvorena pretnja silovanjem Brankici Stanković, koje su brojni huligani već najavljivali nezadovoljni “Insajderom”. Podsećamo da je Nezavisno udruženje novinara Srbije od vas već zahtevalo da neodložno preduzmete sve u okviru svojih ovlašćenja, moći i zakona da zaštitite Brankicu Stanković i tim "Insajdera" koji su već posle prikazivanja prve epizode serijala "(Ne)moć države" o vođama ekstremnih navijača bili izloženi opasnim pretnjama i napadima”, navodi se u saopštenju.\nNUNS podseća da su najdrastičniji napadi i ubistva novinara decenijama i godinama neistraženi, i da se imena Dade Vujasinović, Slavka Ćurivije, Milana Pantića, Dejana Anastasijevića i drugih uglednih ali i manje poznatih kolega i medija pominju samo o godišnjicama njihove smrti i najbrutalnijih napada na njih.\n„Ponovo vas pozivamo da ne dozvolite da Brankica Stanković i "Insajder" podele takvu sudbinu i da omogućite novinarima da rade svoj posao bez straha od odmazde. Posebna odgovornost leži na upravi Partizana, a pre ostalih na političarima i državnim fukcionerima koji su u toj upravi. Zahtevamo od njih da se javno ograde od izgrednika koji prete smrću novinarima i da im ne dozvole ulazak na stadion”, ističe se u saopštenju NUNS-a.\nPodsetimo, Brankici Stanković su upućene pretnje na facebooku nakon prikazivanja, posle čega je privedeno sedam lica. Neke od pretnji su "Seko, krenula si na ljude i igru gde je život mnogo malo vredi. nisu ovo mafijaši, političari i korumpirani bogataši… žao mi te je ima da boli!", "Pitanje za Brankicu, hoćeš li ti poginuti za svoju ideju. mi hoćemo... e vidiš to je naša snaga. Nikad nas nećete ugasiti.", "Treba je zaklati i dati ovima iz b92 da je pojedu. Mrtva kurvo!!!”, "Kučko nećeš dugo... odjebi bre od navijača!!!"... Tada su ministar policije Ivica Dačić i predsednik Boris Tadić rekli da će učiniti sve da se nađu krivci. Neki možda jesu privedeni, ali ovo očigledno još jednom pokazuje nemoć države prema huliganima, ekstremističkim grupama i upravama fudbalskih klubova.\nIvica dlaku menja, ali ćud nikada!\nhuligani (1) pretnje smrću (1) brankica stanković (1) insajder (1)


Ministar zdravlja Ruske Federacije Mihail Muraško poručuje da, za sada, Rusija neće prodavati vakcinu protiv virusa korona drugim zemljama, već je cilj da se obezbijedi dovoljan broj doza za domaće tržište.\n"Za sada nećemo prodavati vakcinu drugim zemljama. Non-stop nam stižu zahtjevi, ali mi moramo prvenstveno da obezbijedimo dovoljan broj vakcina za sebe", navodi Muraško.\nPrema njegovim riječima, prvi u redu za vakcinu biće oni koji rade neposredno sa pacijentima, a odmah zatim najrizičnije kategorije.\nKako prenosi "Sputnjik", Muraško napominje da je proizvodnja vakcine već pokrenuta, kao i da će prva doza biti spremna već tokom ovog mjeseca.\nAleksandar Gincburg, direktor Nacionalnog istraživačkog centra "Gamalej", koji stoji iza ove vakcine, ističe da bi naivno bilo očekivati od drugih zemalja pozitivnu reakciju povodom registracije ruske vakcine.\n"Ukoliko konkretni ljudi i konkretne kompanije ostaju bez milijardi dolara zbog ruske vakcine, pa kakvu reakciju hoćete da vidite? Čini mi se da je reakcija potpuno normalna. Vakcina je `prst u oku`", kaže Gincburg.\nOn navodi da je riječ o "direktnoj borbi za konkretan novac".\n"Druge reakcije nije ni moglo da bude. Bilo bi naivno očekivati da će prilično ozbiljan konkurentan proizvod biti pozdravljen aplauzom", ocjenjuje Gincburg.\nOn napominje da je ruska vakcina apsolutno bezbjedna i da je "registrovana u skladu sa svim zakonodavnim aktima Ruske Federacije".\nOvo je jedino mjesto u Crnoj Gori u kojem nema korone\nBroj oboljelih od korona virusa u svijetu premašio 21 milion


Grupa Novinarke protiv nasilja prema ženama upućuje solidarnu podršku novinarki Ivani Jasnić Mastilović i redakciji dnevnih novina Blic koji su tuženi od strane bivšeg predsednika opštine Brus optuženog za seksualno uznemiravanje i zloupotrebu položaja, Milutina Jeličića Jutke.\nOve tužbe vidimo kao još jedan od pritisaka na novinarke koje svoj posao obavljaju profesionalno, koje informišu javnost, pružaju glas onima sa manje i kritički izveštavaju o onima sa više moći.\nHvala koleginici Ivani i redakciji Blica na istrajnosti u pisanju o slučaju seksualnog uznemiravanja Marije Lukić i drugih žena od strane lokalnog moćnika.\nI konačno, hvala na poverenju koje je ukazano svim ovim ženama koje su preživele seksualno nasilje. Upravo ono je deo medijskog izveštavanja kojim naša profesija može doprineti promeni klime i smanjenju tolerancije na sve forme nasilja prema ženama.\nNovinarke protiv nasilja je grupa koju čini preko 30 novinarki koje se organizovano, javno i glasno bore protiv nasilja prema ženama. Grupa se zalaže da se prilikom izveštavanja o nasilju prema ženama govori kao o društvenom problemu, da ukazujemo na njegove uzroke, jasno osuđujemo svaki oblik nasilja i pozivamo na odgovornost počinioce i ins titucije nadležne za zaštitu od nasilja.\nGrupa Novinarke protiv nasilja prema ženama oformljena je na inicijativu UN Programa za razvoj u Srbiji i Fonda B92.\nBlic Ivana Mastilović Jasnić Milutin Jeličić Jutka Novinarke protiv nasilja\n← Statopulos o United Grupi: Veoma smo fokusirani na rast ove sjajne kompanije\nAla Vreme leti →


Predsednik: Tražim od vas naprednjaka i od socijalista... - Infobrif\nPredsednik: Tražim od vas naprednjaka i od socijalista…\nAleksandar Vučić uputio poruku stranačkim funkcionerima\nObjavljeno 16.03.2019. u 16:11 poslednja izmena 16.03.2019. u 16:49\nKLADOVO – Predsednik Srbije Aleksandar Vučić najavio je danas nova višemilionska ulaganja u Kladovo, u putnu infrastrukturu, kao i kroz Dunavsku strategiju, kako bi se obezbedilo više turističkih potencijala i Kladovo stavilo na turističku mapu.\nVučić je rekao da će biti uloženo desetine miliona evra u istočnu Srbiju.\n„Mnogo smo uložili u jug, došao je red na istok Srbije. Da ulažemo i u Braničevski, Borski, Timočki okrug… da zaposlimo ljude, da Srbija može svojoj deci da obezbedi budućnost“, rekao je Vučić.\nOn je građanima poručio da će u narednom periodu biti urađeno sve što do sada nije učinjeno zbog nedostatka novca i da će država na sebe preuzeti obavezu da oko milion evra uloži u toplanu.\nNajavio je i da će biti obezbeđen vodovodni sistem u naseljima u Kladovu koja sa tim imaju problema, kao i da će više od tri miliona evra biti uloženo u Opštu bolnicu.\nPredsednik je naveo i da će biti urađen put Kladovo – Brza Palanka, dug oko 23 kilometara, u koji će biti uloženo 1,37 milijardi dinara i da će taj put biti „kao pista“, kao i da će konačno biti završen most ka Milutinovcu.\nBiće proširen i sportski centar Jezero, a sredstva će biti uložena i u uređenje Tvrđave i letnje pozornice.\n„Želimo da poboljšamo turističku ponudu Kladova i da povećamo broj noćenja sa 74.000 noćenja na 200.000. To je i način da povećamo zaposlenost i da pokažemo ostatku Srbije šta sve ima Kladovo“, rekao je predsednik, koji je u Kladovu obišao obnovljenu Osnovnu školu „Vuk Karadžić“.\n„Videćete ponovo brodove, male, srednje i velike, koji dolaze od Beograda i Novog Sada ka Kladovu“, rekao je on.\nU tom smislu, posebno je istakao da će država domaćinstvima koja žele da ulažu u projekte etno sela, pomoći tako što će im dati polovinu sredstava.\n„Taj novac dajemo za džabe, ne u kreditima. Kada hoćete da uložite novac, 50 odsto daće država. Nigde takve subvencije i podsticaji ne postoje na takav način. Želimo da pomognemo da stavite svoje mesto na turističku mapu“, poručio je Vučić i dodao da je jedino što država traži da ta mesta zaista i rade.\nOn je rekao da su do 2014. godine sve fabrike bile razorene, a da je u međuvremenu obnovljena snaga srpskih finansija, te da sada imamo novca za sve što je potrebno da se uradi.\n„Plan je da ovde uložimo mnogo više, da deo ljudi vratimo ili makar da smanjimo trend odlazaka. Moraju gradovi i sela da nam opstanu, jer bez toga ne vredi sve što smo uradili“, podvukao je predsednik Srbije.\nNapomenuo je da je Kladovu potreban jedan značajan investitor, koji će otvoriti fabriku i zaposliti ljude.\nPonovio je da Srbija mora da ima više dece, kako bi opstala.\n„Mogu da me ne razumeju, da me kritikuju iz nevladinih organizacija da vređam žene. Ne znam čime vređam žene, ako kažem da bez dece nemamo budućnost. Neće imati ko ognjišta da nam čuva. Za koga sve ovo pravimo i šta će nam nova škola? To će deci našoj da ostane“, poručio je on.\n„Tražim od vas naprednjaka i od socijalista – pamet u glavu, počnite da se dogovarate, da vas ja ne bih zvao u Beograd da se dogovarate“, poručio je Vučić.\nOn je zahvalio građanima na podršci koju mu pružaju.\n„Hvala vam na tome, a naš je posao da radimo i moći ćete da vidite koliko“, rekao je Vučić.\nVikend ture čarter letom iz Beograda do Banjaluke


Učešće i rukovodeća uloga žena dobra za celokupno društvo\nBy Mladen Dragojlovic / Објављено на: May 10, 2019\nAmbasadorka Melanne Verveer, specijalna predstavnica za pitanja rodne ravnopravnosti u okviru slovačkog predsedavanja OSCE-om, tokom trodnevne posete Bosni i Hercegovini (BiH), naglasila je da je učešće i rukovodeća uloga žena dobra ne samo za žene, već od nje koristi može imati celokupno društvo.\nNa sastanku sa zaposlenicima Misije OSCE-a u BiH održanom u Sarajevu, Verveer je pohvalila napore usmerene ka tome da se rodna perspektiva ugradi u sve dimenzije delovanja Misije, od njenog angažmana u radu sa akterima iz bezbednosnog sektora i delovanja usmerenog na sprečavanje nasilnog ekstremizma, do promovisanja i zaštite osnovnih sloboda i iskorenjivanja korupcije.\n„Ženama se mora dati prostor da doprinesu procesima donošenja odluka tako što će iskazati ono što vide, misle i čuju. U suprotnom, društva ne mogu napredovati. Delovanje Misije postepeno pomaže da to postane stvarnost u Bosni i Hercegovini“, istakla je Verveer.\nŠef Misije OSCE-a u BiH, ambasador Bruce G. Berton, se detaljnije osvrnuo na napredak koji je država ostvarila od prošle posjete ambasadorke Verveer 2016. godine.\n„Nekoliko je svetlih tačaka na horizontu: na primer, usvajanje novih zakona na državnom i entitetskom nivou koji se bave pitanjima kao što su diskriminacija i nasilje u porodici. Međutim, ti zakoni nisu uvijek praćeni provđenjem, obzirom da sadašnji politički zastoj predstavlja značajnu prepreku napretku“, rekao je Berton.\nTokom posete Sarajevu i Banja Luci, ambasadorka Verveer se sastala sa ministricom odbrane Bosne i Hercegovine, Marinom Pendeš, te sa funkcionerima Federacije Bosne i Hercegovine i Republike Srpske.\nOstali sastanci u okviru njene posjete su uključivali interaktivne diskusije sa predstavnicama civilnog društva iz cele države, od kojih se mnoge fokusiraju na pomirenje i izgradnju mira, kao i na nasilje u porodici, radne ručkove sa poslovnim ženama, načelnicama opština i gradonačelnicama, kao i sastanke sa Agencijom za ravnopravnost polova BiH i gender centrima Federacije BiH i Republike Srpske. Također je razmenila mišljenja sa multilateralnim partnerima koji deluju u BiH, te održala sastanke sa drugim ministarstvima i funkcionerima na državnom i entitetskom nivou.\nNa javnom predavanju koje je održala u Sarajevu, ambasadorka Verveer se prisetila svog prvog putovanja u BiH u svojstvu službenice Bele kuće tokom sukoba. Od tada su, konstatovala je, žene iz BiH nastavile da pokazuju svoju otpornost, odlučnost i snagu, između ostalog i svojom sposobnošću „da pređu preko zamišljenih linija podela“ i promovišu pomirenje.\n„Kada počnemo prevazilaziti naše podjele – naše etničke podjele, naše vjerske podjele i naše podjele između muškaraca i žena – samo tada možemo istinski krenuti naprijed,“ zaključila je ambasadorka Verveer.


DODIK SE KRIJE IZA NARODA: Nisam prepreka NATO-u, to je volja Srba! - GlobalCir\nPredsjednik bh. entiteta Republike Srpske Milorad Dodik izjavio je da on nije prepreka NATO-u, nego da samo reprezentuje stav i volju svog, srpskog naroda, koji je Alijansa bombardovala osiromašenim uranijumom.\n”U posljednje vrijeme čak objašnjavaju kako osiromašeni uranijum nije opasan po zdravlje, a ovdje je od najtežih bolesti umrlo na hiljade ljudi. Moraju da znaju da Srbi u Republici Srpskoj i Srbiji žive u uvjerenju da je to bombardovanje bila odmazda prema Srbima”, rekao je Dodik.\nŠto se tiče pritiska Amerikanaca, Dodik ističe da se to i dalje odnosi na staru američku administraciju, a da u administraciju predsjednika Donalda Trampa ima povjerenja.\nOn ističe da je u Republici Srpskoj stabilna političko-bezbjednosna situacija.\n”Savez za promjene pokušao je da satanizuje Republiku Srpsku pričama o paravojnim formacijama kojih nikad nije ni bilo, navodnom nezakonitom naoružavanju i nekim skrivenim namjerama. O tome se više ne govori, kao ni o mnogim drugim lažima, koje su pale u vodu”, rekao je Dodik.\nOn ističe da se sada to pokušava “preko okupljanja građana koja se, nažalost, povezuju sa stradanjem jednog mladića”, o čemu Tužilaštvo Srpske sprovodi istragu.\nTRAGEDIJA NA TRAMPOVOM TERENU: Tajni agent koji je čuvao američkog predsjednika preminuo u Škotskoj


Podrška humanitarnoj akciji "Podrži heroje" iz Francuske i Italije - NOVA portal\nPodrška humanitarnoj akciji „Podrži heroje“ iz Francuske i Italije\nDruštvo Autor:Tanjug03. apr. 202007:54\nHumanitarnoj akciji "Podrži heroje", u kojoj se prikupljaju sredstva za kupovinu medicinskog materijala zdravstvenim centrima u Srbiji i Republici Srpskoj, a koju je pokrenuo Savez Srba Slovenije, pridružili su se i savezi Srba iz Francuske, Italije i Republike Srpske.\nKako je juče objavljeno na sajtu Saveza Srba Slovenije, predsednik Saveza Srba Francuske Ðuro Ćetković rekao je da dijaspora mora da se ujedini u ovoj teškoj situaciji i da pomogne Srbiji i Srbima u regionu, kao i da lobira za Srbiju prema institucijama zemalja u kojima živi srpska dijaspora.\n„Ova humanitarna akcija bi mogla biti najlepši početak toga i verujem da hoće“, kaže Ćetković.\nKoordinator akcije za Italiju Dejan Kusalo kaže da će humanitarna akcija pomoći medicinskim radnicima i biti osnov buduće saradnje saveza Srba iz dijaspore, a predsednik humanitarnog udruženje „Odbor za Kosovo i Metohiju“ iz Banjaluke Milorad Arlov veruje da će ovaj projekat pomoći dijaspora iz drugih država Evrope i sveta.\nKoordinator akcije „Podrži heroje“ Vladimir Kokanović iz Saveza Srba Slovenije pozvao je sve organizacije, saveze Srba iz regiona i Evrope, privredne subjekte, sve javne ličnosti, ali i pojedince koji su u mogućnosti da se pridruže ovoj borbi i učine dobro delo za heroje današnjice.


Razvoj pijačne delatnosti kao deo agrarne politike - Poslovno Udruženje Pijaca Srbije - PUPS\nRazvoj pijačne delatnosti kao deo agrarne politike\nNovi Sad, 21.12.2015\nRazvoj pijaca i pijačne delatnosti treba da bude deo agrarne politike Srbije, zaključio je Upravni odbor Poslovnog udruženja "Pijace Srbije" nakon rasprave o Nacrtu izmena i dopuna Zakona o komunalnim delatnostima, koja je održana u Novom Sadu.\nPošto će nakon usvajanja predloženih zakonskih izmena komunalnim delatnostima ubuduće moći da se bave i privatna preduzeća, članovi Poslovnog udruženja "Pijace Srbije" su u zaključcima sa ovog sastanka još jednom naglasili da pijace i pijačnu delatnost treba sačuvati i razvijati, jer su pijace tradicionalna i efikasna spona između poljoprivrednih gazdinstava kao proizvođača i građana kao potrošača, naročito u urbanim sredinama.\nRazmatrajući radnu verziju Nacrta Zakona o izmenama i dopunama Zakona o komunalnim delatnostima, Poslovno udruženje "Pijace Srbije" je donelo odluku da izradi Pravilnik o pijačnoj delatnosti, kao predlog podzakonskog akta, koji će biti upućen nadležnim državnim organima na razmatranje.\nČlanovi Upravnog odbora su zaključili da će izradom Pravilnika o pijačnoj delatnosti zaokružiti rad na predlogu Nacrta zakona o pijacama i veletržnicama koji je nakon javne rasprave usvojila Skupština UPS-a. Pravilnikom će se, između ostalog, definisati i tehnički i infrastrukturni uslovi koji treba da ispune pijace, odnosno postaviti standardi u ovoj delatnosti.


Atletika - Stefan Mihajlov, petostruki juniorski šampion Srbije\nNapisano u kategoriji Atletika, 31 avgusta, 2020\nNaš sugrađanin, 19-stogodišnji Stefan Mihajlov ostvario je istorijski uspeh, jer je prošlog vikenda u Kruševcu osvojio 3 zlatne medalje, na Pojedinačnom prvenstvu Srbije za juniore do 20 godina.\nPrvog dana takmičenja, u kvalifikacijama zabeležio je najbolji rezultat na 100m, i ušao u finale među osam najbržih juniora Srbije. U finalu je ubedljivo trijumfovao, s rezultatom 10.98 sek i osvojio zlatnu medalju. Istog dana, u večernjim časovima, na Atletskom stadionu u Kruševcu, pod reflektorima, Stef je zajedno sa svojim klupskim drugarima iz AK „Crvena zvezda“ osvojio još jednu zlatnu medalju, u štafeti 4x100m, u sastavu: Bogdan Vidojković, Uroš Dubajić, Stefan Kaljuš i Stefan Mihajlov.\nU nedelju, drugog dana Pojedinačnog juniorskog prvenstva Srbije, Stefana je čekala trka i na 200m, kako bi osvajanjem još jednog zlata objedinio veliki uspeh na ovom najjačem domaćem takmičenju. To se i desilo, u kvalifikacijama je bio prvi u grupi, da bi u finalnoj trci, koja je po mišljenju mnogih bila jedna od najboljih trka šampionata, Stefan pobedio, uz novi lični rekord (22,34 sek) i tako osvojio treću zlatnu medalju na ovom prvenstvu.\nSada već slobodno možemeo reći, da je najbrži sprinter Srbije do 20 godina Stefan Mihajlov ove sezone napravio istorijski uspeh, jer je u 5 različitih sprinterskih disciplina osovjio 5 zlatnih medalja i tako postao petostruki juniorski šampion Srbije za ovu godinu, što je složićete se, maksimalan rezultatski učinak jednog sprintera na najjačim državnim takmičenjima.\nStefan je zvanični juniorski šampion Srbije na 60m u dvorani, zatim u štafeti 4x200m u dvorani, uz nacionalni rekord, prvak Srbije na 100m i 200m, i u štafeti 4x100m. Ovakav uspeh jednog sprintera nepamte ni dosta iskusniji i stariji sportski radnici, i pitanje je vremena da li će i kada još neko napraviti ovakav rezultat. Stefana za dve nedelje očekuje i prvenstvo Balkana u Turskoj, i posle toga se ovogodišnja takmičarska sezona završava.


Sledeći korak 1 od 5 miliona - šta dalje očekujemo od protesta? | Talas.rs\nSledeći korak 1 od 5 miliona – šta dalje očekujemo od protesta?\nFoto: Aleksandar Kokotović\nNakon više od 3 meseca građanskih protesta 1 od 5 miliona, proteklog vikenda došlo je do radikalizacije. Demonstranti su u subotu 16. marta oko 19:30 ušli u prostorije RTS-a predvođeni predsednikom Dveri Boškom Obradovićem, a za njim je ušlo još nekoliko opozicionih političara među kojima su bili Dragan Đilas, Borko Stefanović i Marinika Tepić.\nNakon što su demonstranti odbili da napuste zgradu, pripadnici policije dobili su naređenje da ih izbace – različiti video na snimci na društvenim mrežama pokazuju da je tokom izbacivanja došlo do nasilja od strane policije, dok su dešavanja ispred zgrade uglavnom bila mirna. Kako zahtev demonstranata, prisustvo u drugom Dnevniku RTS-a, nije ispunjen, sutradan je organizovan skup ispred Predsedništva. U toku dana došlo je do sukoba sa policijom tokom kojeg je u više navrata korišćen suzavac, a nakon privođenja više aktivista, protest je preseljen ispred zgrade Policijske uprave za Grad beograd (29. novembar).\nPo svemu sudeći, očekivanja od protesta su podignuta na viši nivo. Šta će se dalje dešavati sa protestima? Da li je, nakon eskalacije, moguć povratak na redovne šetnje jednom nedeljno?\nZa Talas su govorili Bojan Klačar, Đorđe Pavićević i Boban Stojanović.\nKlačar: Građanski front bi mogao da uzme aktivnije učešće u protestima\nIzvršni direktor CESiD-a, Bojan Klačar, u izjavi za Talas kaže da u daljem toku protesta očekuje tri stvari:\n„Pre svega, očekujem da se nastave protesti na nedeljnom nivou, videćemo da li su događaji od proteklog vikenda dali novi zamah i energiju.\nDruga stvar koju očekujem jeste da opozicija i organizatori protesta stave fokus na 13. april, da od tog protesta naprave jedan krupan politički događaj.\nKonačno, očekujem da organizatori protesta nastave da reaguju na konkretne događaje i poteze vlasti. Kao što je bio slučaj sa odlaskom ispred MUP-a 29. novembar zbog hapšenja aktivista – dakle, da se na neke negativne stvari reaguje kratkoročnim akcijama limitiranog opsega.“\nKada je reč o tezi da je Savez za Srbiju „preuzeo proteste“, što se moglo čuti na društvenim mrežama i u medijima nakon što su ispred Predsedništva govorili Vuk Jeremić, Borko Stefanović, Boško Obradović i Nebojša Zelenović, Klačar ocenjuje da su protesti od samog početka politički:\n„Kada građani izađu na ulicu sa svojim zahtevima ili idejama, to je već politički protest. Ako govorimo o rukovođenju, mislim da su protesti od juče i preksinoć na neki način u prvi plan izbacili Savez za Srbiju, možda čak i Boška Obradovića više nego ostale konstituente Saveza.“\nMeđutim, dodaje Klačar, to samo po sebi ne mora da bude loše i postoji prostor za proaktivniju ulogu ostalih opozicionih partija i pokreta:\n„Prevashodno bi Građanski front mogao da uzme aktivnije učešće, verujem da su oni, kao i njihove pristalice, već prisutni na protestima. Mogli bi da budu proaktivniji, da organizuju samostalne akcije ili da naprave dogovor ili manju zajedničku platofrmu sa Savezom kako se ne bi krunio broj ljudi ukoliko bi se neko osetio ugroženim što je jedna politička grupacija postala najeksponiranija.“\nKomentarišući najveće izazove protesta, Klačar smatra da je najveći problem i organizatora i opozicije prisutan od samog početka:\n„To je velika šarolikost – ideoloških i programskih stavova, kao i neka vrsta ogromne fragmentiranosti konstituenata koji čine jezgro ovih protesta. Oni za protivnike imaju jednu koherentnu i ujedinjenu snagu, Srpsku naprednu stranku i njene koalicione partnere, kod kojih nema izlaska iz zadatih okvira. Šalju se identične poruke, dok sa druge strane kod demonstranata na dnevnom nivou imate preispitivanje potencijalnih odluka, pravca u kojem treba da se ide. To bi imalo smisla da se usaglašava iza očiju javnosti, ali kada se radi javno, kruni se potencijalna podrška.\nSvest o zajedničkim problemima i zajedničkom političkom protivniku još uvek nije toliko razvijena da može da proizvede zajedničke akcije.“\n„Ipak, ne treba biti malodušan u oceni aktivnosti opozicije u proteklih par meseci“, dodaje Klačar, i ocenjuje da su aktuelni protesti apsolutno najveća stvar koju je opozicija uradila od dolaska na vlast SNS i Aleksandra Vučića.\nPavićević: Novi događaji diktiraju agendu, nemoguće vratiti se na šetnje jednom nedeljno\nU razgovoru za Talas, profesor Fakulteta političkih nauka Đorđe Pavićević kaže da protesti više ne mogu da se vrate na nivo ranijih aktivnosti, šetnje jednom nedeljno, budući da novi događaju diktiraju drugu agendu:\n„Prosto ne može više da se svodi na „mi smo nezadovoljni i šetamo“, teško je predvideti šta će se dalje dešavati, ali pretpostavljam da će doći do radikalizacije. Najlogičnije bi bilo da se razgovara, ali nažalost to kod nas nije opcija.“\nKako kaže, pretpostavlja da će se sada ići na „odmeravanje snaga i interpretacija“, kao i da će sami protesti promeniti formu.\n„Savez za Srbije jeste preuzeo protest, i to se odvija već neko vreme, s tim što je usled toga sada i odgovornost na njima za dalji tok protesta. Sada definitivno imaju veliku ulogu u diktiranju agende, budući da se nakon najskorijih dešavanja ne mogu ignorisati činjenice: bilo je upada u institucije, bilo je hapšenja, sukoba sa policijom, različitih pretnji, optužbi.\nJednostavno ne vidim kako bi neko drugi sada uopšte mogao da uđe u tu priču i da je vodi dalje.“\nU odnosu na neke ranije proteste, profesor Pavićević smatra da je greška što aktuelni protesti toliko liče na nešto što smo već gledali, posebno kada je reč o stvaranju atmosfere „dana D“, s tim što je od nedavno protest malo konkretizovan:\n„To je, na neki način, do sada bila velika greška, protest nije imao nikakav sadržaj, imali ste samo govornike i šetnje. Sada ćemo videti kako će se stvari dalje odvijati, ali svakako mislim da bi vraćanje protesta u stare okvire bilo velika greška.\nProtest je sada dostigao novu tačku u odnosu na koju mora da se ide dalje“, zaključuje.\nStojanović: Demonstranti treba da vode računa da će vlast apsolutno sve iskoristiti protiv njih\nPolitikolog Boban Stojanović takođe misli da su podignuta očekivanja od protesta i da ništa više neće biti kao pre. U izjavi za Talas istakao je da je pređena granica mirnih protesta, da je policija reagovala i da je bilo hapšenja, te da subotnje šetnje više neće biti dovoljne.\n„Očekujem da će se nastaviti sa šetnjama, ali i da će se vršiti pritisak kombinovanjem mirnih protesta, nekih okupljanja koja bi „blokirala“ institucije, kao i nekih mera građanske neposlušnosti poput ulaska u RTS.\nVidimo da vlasti apsolutno ne pada na pamet da odgovori na bilo koji zahtev opozicije. Nije realno da podnesu ostavke, ali isto tako vidimo da ni upad u RTS ne može da dovede do toga da javni servis radi svoj posao.“\nKada je reč o aktivnijoj ulozi političara, Stojanović naglašava da nije samo Savez za Srbiju bio prisutan kod RTS-a i Predsedništva, ali da protekli vikend jeste korak ka smanjivanju jaza između političara koji su tu od početka i građana koji ne podržavaju određene političke opcije.\n„U tom smislu, ovo jeste korak napred – političari govore na protestima, ali su i prvi ispred policijskog kordona, prvi koji će ući u RTS i tome slično. Niko sada neće reći da Boško Obradović ne sme da govori na protestu, ili da Vuk Jeremić i Dragan Đilas ne mogu da pozovu na protest – situacija u RTS-u je to promenila.“\nU daljem toku protesta, dodaje naš sagovornik, demonstranti moraju da vode računa i da znaju da će vlast apsolutno sve iskoristiti protiv njih.\n„Videli smo ovog vikenda da će vlast pokušati na sve moguće načine da zastraši ljude, svaku sitnicu će pretočiti u to da su učesnici u protestima fašisti ili nasilnici. Stoga svi moraju da budu oprezni, da ne prelaze neke okvire zbog kojih bi mogli da budu krivično gonjeni. Najmanji incident je povod za hapšenje i prekršajno procesuiranje.“\nPored toga, dodaje Stojanović, treba izbegavati i postavljanje nerealnih rokova poput onog da nema napuštanja MUP-a dok privedeni aktivisti ne budu pušteni, ili da predsednik podnese ostavku:\n„Šta bi bilo da Aleksandar Vučić, na primer, podnese ostavku? Imali bismo izbore za par meseci, a uslovi za to ne postoje. Ovde su potrebni dugotrajni procesi da bismo došli do slobodnih i poštenih izbora, tako da su rokovi za ostavke nepromišljeni.“\nPsihološka kriza protesta 1 od 5 miliona\nDa li se radikalizacijom stvara poverenje u političare?\nTAGS: 1 od 5 miliona Građanski front opozicija Protesti Savez za Srbiju


Ubistvo na dečjem igralištu: Na Banjici pronađen mrtav muškarac\nBlic\t15.08.2018 17:17\nBeživotno telo muškarca Marka E. pronađeno je jutros oko 5.45 na javnom mestu u Bulevaru oslobođenja kod broja 120, saznaje "Blic".\n- Ekipa je dobila poziv i odmah izašla na teren, ali su nažalost mogli samo da konstatuju smrt muškraca oko kog je bilo dosta krvi - potrvdio nam je Mirko Lutovac iz Hitne pomoći.\nPrema njegovim rečima, Hitna pomoć je primila poziv jutros u 5.45, u kojem je rečeno da je osoba povređena u Bulevaru oslobođenja kod broja 128.\n- Po dolasku na lice mesta, međutim, dežurna ekipa je mogla samo da konstatuje smrt - kazao je Lutovac.\nUbistvo u Bulevaru Oslobođenja\nPrema njegovim rečima, doktorka koja se nalazila na licu mesta kazala je da je oko tela bilo mnogo krvi, te da zbog toga nije mogla da utvrdi da li mladi muškarac ima rane.\nPolicija je odnela telo, a iz MUP-a navode da je dalja istraga u toku.\nKako nezvanično saznajemo pored tela muškarca proneđene su i čaure.\nKako javlja reporter "Blica" u pitanju je ubistvo i policija i dalje vrši uviđaj. Komšije iz okolnih zgrada u blizini parka u kom se zločin dogodio kažu da nisu čuli ni pucnje, niti ikakvu buku, sve dok na lice mesta nije došao veliki broj policajaca.\nPolicija je zatvorila sve prilaze parku kako bi obavila uviđaj i sačuvala eventualne tragove koji bi otkrili ubicu.


95 stvari koje treba raditi sa decom mlađom od pet godina | Lilihipsteri\nMame i tate pišu...\nMi smo sada vesela četvoročlana porodica a u kući četvoročlane vesele porodice dani su često „veseli“. To su oni dani kada se ne zna ko šta radi i kada se mama i tata sapliću od obaveza. I kada, na kraju dana, premoreni, shvatite da uopšte niste iskoristili vreme na pravi način.\nKao roditelj i Lilihipsterka :) čitam i pratim blogove posvećene deci, vaspitanju, odrastanju… Čitajući tako, naišla sam na blog www.findingjoy.net/my-story/. Rejčel, koja piše tekstove na tom blogu, takođe je mama i žena koja se bori sama sa sobom, sa decom, sa obavezama i, kao i sve mi, mame i žene, uspeva da se izbori.


EPS nabavio agregate koji pomažu pri bržem otklanjanju kvarova | Kamatica\nPočetna > vest > EPS nabavio agregate koji pomažu pri bržem otklanjanju kvarova\nEPS nabavio agregate koji pomažu pri bržem otklanjanju kvarova\nTekst objavljen: 29.04.2019 18:00\nElektroprivreda Srbije nabavila je četiri dizel električna agregata snage 1.100 kVA (1,1 MVA) koji omogućavaju napajanje električnom energijom područje jedne trafostanice 10 kilovolti, a v.d. direktora JP EPS Milorad Grčić poručio je da će od sada EPS biti u mogućnosti da za kratko vreme, interveniše i pojavi se na mestu na kojem je potrebno u slučaju kvara.\nVrednost javne nabavke za četiri agregata iznosi 82 miliona dinara, a dva će se koristiti u Beogradu, dok su druga dva raspoređena za Niš, odnosno Kraljevo.\nGrčić, koji je danas u Beogradu obišao obuku dvadesetak inženjera i montera za rukovanje agregatima, izjavio je da su agregati bili neophodni EPS-u za distribuciju električne energije jer, kako kaže, EPS je i distributer, ali i proizvođač električne energije i ima tri i po miliona potrošača, do kojih su u obavezi da dovedu električnu energiju, što stabilnije i sa što manje kvarova.\nU tome će im veoma značiti četiri najnovija i najmodernija agregata, kazao je Grčić ističući da do sada takve nisu imali.\nPodsetio je da je EPS prošle godine nabavio opremu za nalaženje kvara kako bi što brže i za što kraće vreme locirali gde se desio neki prekid u isporuci električne energije, sa što manje kopanja i što bržom popravkom.\n"Shodno tome nabavili smo sada četiri najmodernija agregata, planiramo da nabavljamo i dalje agregate, ovo su najmoderniji modeli i najnoviji", rekao je Grčić.\nObjasnio je da agregati imaju dve identične ćelije, da jedan agregat menja trafostanicu od 10 kilovolti, kao i da su u stanju da održe autonomiju između 10 do 20 sati u zavisnosti od toga da li radi jedna ili dve ćelije.\n"Mislimo da je ovo sjajna stvar i da će mnoge situacije koje smo do sada imali biti premošćene. Do sada nismo bili osposobljeni da za kratko vreme intervenišemo i pojavimo se na mestu na kojem je potrebno u slučaju nekog kvara ili skupa", ispričao je.\nZahvalio je inženjerima i monterima koji će učestvovati na obuci, a koji tu, kaže, nisu kao ranije pod moranjem, već zato što vole da rade i žele da rade.\nU novembru stiže još para od besplatnih akcija\nDefinitivno će se menjati fiskalne kase, trošak za trgovce i do 500 evra\nUgostitelji predlažu smanjenje PDV-a, kirija i nameta\n"Zaposleni u EPS-u će biti sve osposobljeniji za sve što smo nabavili i što ćemo nabaviti u budućnosti", istakao je Grčić.\nAgregati su sastavljeni od dva motora i dva generatora, svaki od njih po 550 kVA i omogućavaju pouzdan rad, jer i u slučaju kvara jednog od motora, drugi će moći da nastavi sa radom.\nSvaki motor ima rezervoar od 980 litara, što znači da agregat ukupno raspolaže sa oko dve tone goriva.\nPredviđeno je i da agregati budu povezani na sistem daljinskog upravljanja.\nObuka montera i inženjera sastoji se iz dva dela, a vrše je isporučioci agregata Energoglobal iz Futoga sa specijalistima za motor iz Volvo Penta i za automatiku iz ŠTUKE-a.\nnovi agregati otklanjanje kvarova milorad grčić EPS Elektroprivreda Srbije kvarovi


Air Serbia: Usluga 'dadilje na letu' postala hit na putovanjima preko Atlantika - Novosti - Turistički svet\nNova usluga "dadilje na letu" (Sky Au Pair) nacionalne aviokompanije Srbije dobila je sve pohvale od porodica koje su do sada putovale na liniji između Beograda i Njujorka, uvedenoj u junu mesecu.\nOva besplatna usluga osmišljena je s ciljem da iskustvo transatlantskog putovanja učini što prijatnijim za porodice tako što se roditeljima pruža pomoć u staranju o deci.\nGotovo 100 pripadnica kabinske posade "Er Srbije" prošlo je obuku za ovo radno mesto u Akademiji za obuku "Etihad ervejza" u Abu Dabiju, a obuka je obuhvatala teme iz oblasti dečije psihologije koje omogućavaju da dadilje na letu uspešno ostvare interakciju sa decom različite starosti i nivoa razvoja.\nTokom desetočasovnog leta između Beograda i Njujorka, dadilje na letu angažuju decu kroz igre i aktivnosti, a pomažu i roditeljima kada najmlađe putnike treba pripremiti za spavanje.\nDadilje na letu se mogu prepoznati po jarko crvenim keceljama i po "kompletu" za dadilje na letu, koji sadrži brojne zabavne stvari, kao što su: papir u boji, sličice sa avionima, plastične makaze i lepak koji se koristi kada deca prave različite predmete.\nDa podsetimo, let između Njujorka i Beograda obavlja se pet puta nedeljno avionom "erbas A330", koji je konfigurisan u dve kabine sa ukupno 254 sedišta.


source.ba | "Za šest mjeseci proglasit ćemo nezavisnost RS-a, ukoliko ne bude poštovan izvorni Dejton" rekao Dodik\nNajintrigantniji član Predsjedništva Bosne i Hercegovine, Milorad Dodik, za medije je izjavio da će predložiti da entitet Republika Srpska povuče saglasnost sa ranije datih sporazuma. Radi se o vojsci i indirektnim porezima, naveo i da očekuje da u roku od nekoliko narednih mjeseci starta formiranje vojske, ali i zabrani rad Sudu i Tužilaštvu BiH na teritoriji Republike Srpske.\nDodik predlaže NSRS zaključke o poništavanju OS BiH\n"Ako Ustavni sud kaže da je praksa koju je on sam stvorio osnova za donošenje rješenja. Mi nemamo ovdje šta da tražimo. Oni mogu da naprave kakvu hoće praksu i to je sve podvala Srbima od EU i Amerike. Podvala kako treba da poštujemo Ustavni sud i BiH", naveo je Milorad Dodik okupljenim novinarima u Kozarskoj Dubici.\n"Republika Srpska će u prvoj fazi povući i poništiti sve, povući ćemo našu saglasnost sa ranije datih sporazuma kao što je sporazum o vojsci i indirektnim porezima. U roku od tri, četiri ili pet mjeseci. To je moj prijedlog i nadam se da će biti podržan, treba da formiramo našu vojsku i izađemo iz koncepta koji se zove Oružane snage, zabranimo Sudu i Tužilaštvu da djeluje na prostoru RS-a i pravosuđe stavimo u ingerenciju parlamenta RS-a", rekao je Dodik.\nU izjavi medijima Milorad Dodik je zahvalio opoziciji što je "podržala da se održi vanredna sjednica parlamenta Republike Srpske".\n"Pokušat ćemo da dođemo do usaglašenih stavova. Moji stavovi će biti radikalni. Tražit ću da se odbiju sve odluke koje je nametnuo visoki predstavnik. Da se vratimo na izvorni Dejton i, ako to ne bude tako, u narednih šest mjeseci vratimo u Skupštinu i proglasimo nezavisnost", zaključio je Dodik.\nTagovi: RSMilorad DodikREPUBLIKA SRPSKA


Bez promena u reprezentaciji, Ćurčić ostaje selektor? - Sportske.net\nBez promena u reprezentaciji, Ćurčić ostaje selektor?\nPominjalo se prethodnih dana da će bez obzira na sve Radovan Ćurčić "sići sa stolice" nacionalnog selektora i da će na njegovo mesto pred kvalifikacije doći neko drugi.\nSavo Milošević spremio pitanja za Kokezu!Ovako su "Orlići" odleteli na EURO 2016!Tole Karadžić kao vino: ''Ne brinite vi za moje godine!''Srpski kadeti idu na Evropsko prvenstvo!Matić: "Pokazali smo da nismo išli na izlet"\nNekoliko domaćih medija je nakon meča sa Poljskom koji je naša reprezentacija izgubila istaklo da je kraj Radovanu Ćurčiću na mestu selektora seniorske reprezentacije veoma blizu i da će na njegovo mesto najverovatnije doći Slavoljub Muslin.\nPobeda nad Estonijom u drugoj prijateljskoj utakmici ove godine Srbija se nije preterano pomakla napred, ali želi da u naredne kvalifikacije uđe spremna kako bi se izborio plasman na Svetsko prvenstvo u Rusiji.\nDa li je pobeda protiv Estonije bila dovoljna za ostanak Radovana Ćurčića i Sava Miloševića na svojim mestima?\nOdgovor je verovatno potvrdan, imajući u vidu raspoloženje Radovana Ćurčića nakon sastanka sa Tomislavom Karadžićem.\n"Predočili smo selektoru Karadžiću učinak u minulih desetak dana. Analizirali smo utakmice sa Poljskom i Estonijom, odnosno kompletan rad na turneji. Imali smo konstruktivan i pozitivan razgovor. Svima je u interesu da reprezentacija spremno dočeka septembarske kvalifikacije", rekao je Radovan Ćurčić nakon sastanka sa predsednikom saveza, Tomislavom Karadžićem, prenosi Sportski žurnal.\nPored toga, varnica nije bilo na relaciji Kokeza - Milošević, kako je najavljivano juče. Sastanak je završen u prijatnoj atmosferi i onako kako je većina htela.


Njemačka neće više deportirati izbjeglice iz Sirije\nNaslovnica EN ISTAKNUTO Njemačka neće više deportirati izbjeglice iz Sirije\nNjemačka – Izbjeglice iz Sirije ne moraju više bojati od deportacije ukoliko su zatražili azil u Njemačkoj, jer je njemački Savezni ured za migracije i izbjeglice odlučio da se u slučaju sirijskih izbjeglica prestanu primjenjivati odredbe tzv. Dublinskog pravila.\nOva odluka je donesena u vrijeme kada hiljade izbjeglica sa Bliskog istoka i Afrike pokušavaju doći do bogatijih članica Europske unije preko Mediterana i Balkana.\n„Od sada sirijiske izbjeglice neće više biti vraćane u svoju zemlju“, kazao je glasnogovornik Saveznog ureda za migracije i izbjeglice, prenose njemački mediji.\nOvo je urađeno zbog humanitarne krize, ali i želje da se procesi obrađivanja zahtjeva za azil ubrzaju. Odredbe Dublinskog pravila predviđaju da tražioci azila moraju uputiti zahtjev za azil državi članici Europske unije u koju su prvo ušli.\nZvanični Berlin se već duže vremena žali da Dublinsko pravilo koriste druge države-članice EU kako bi izbjegle da na svoj teritorij prime izbjeglice i zalagao se za njegovu obustavu.\nMerkel i francuski predsjednik Francois Hollande, nakon sastanka ove sedmice, pozvali su na stvaranje liste EU o „sigurnim državama“ kako bi se razdvojile izbjeglice od ekonomskih migranata. Dvoje lidera su također zatražili da se novi centri Europske unije za registraciju izbjeglica, planirani za gradnju u Italiji i Grčkoj u koje stiže najveći broj izbjeglica po prelasku Mediterana, izgrade do kraja godine.\nNovi napad na azilante\nOni su govorili nakon nasilnih demonstracija pripadnika ekstremne desnice protiv uspostave jednog prihvatilišta za izbjeglice u Njemačkoj kada je više od 30 policajaca povrijeđeno.\nSkoro svakodnevna pojava u posljednje vrijeme su napadi na skloništa za izbjeglice i azilantske centre, a posljednji se desio sinoć u mjestu Salchemendorf u Donjoj Saksoniji kada su nepoznate osobe bacile Molotovljev koktel na zgradu jednog azilantskog doma gdje je već živjela jedna Somalijka i njenih troje djece, javljaju njemački mediji.\n„Polazimo od toga da je u pozadini ovog događaja mržnja prema strancima“, rekao je jedan glasnogovornik policije, prenose mediji.\nMajka i njena djeca nisu povrijeđeni, jer su se u momentu napada nalazili u jednoj sporednoj prostoriji, a policija, kako se navodi, istražuje slučaj.\nSamo u jednoj sedmici u augustu požari su izbili u šest azilantskih domova, prenose njemački mediji koji pišu i da veliki broj napadača nije, međutim, povezan sa desnicom.


Jovanović: Kućna dostava starima i nepokretnima prioritet – NovostiDana.rs\nOdbornička grupa Saveza za Srbiju u Skupštini Beograda apelovala je na gradsku vlast da obaveže upravnike zgrada da tokom vanrednog stanja anketiraju sve starije stanare o tome šta im je neophodno i da im organizuju snabdevanje preko stambene zajednice ili opštinskog kriznog štaba, izjavio je danas šef te odborničke grupe Nikola Jovanović.\n„Svim starim i nepokretnim ljudima u Beogradu, kao i u celoj Srbiji, neophodno je obezbediti dostavu hrane i lekova da ne bi bili prinudjeni da uprkos zabrani i zdravstvenim rizicima sami idu u nabavku“, rekao je Jovanović, koji je i potpredsednik Narodne stranke.\nOn je rekao da su najstariji sugradjani najugroženiji za vreme epidemije virusa korona i da ih samo stroga izolacija može sačuvati od potencijalno fatalnih zdravstvenih rizika.\nJovanović je dodao da nedavni incident u Ulici Patrisa Lumumbe u beogradskom naselju Karaburma, gde je jedna starija žena pala i doživela ozbiljnije povrede pokušavajući da sama sebi nabavi neophodno nije usamljen slučaj.\n„Ovo su trenuci u kojima našim najstarijim sugradjanima moramo pružiti maksimalnu moguću podršku i svi zajedno pokazati na delu zajedništvo i solidarnost“, rekao je Jovanović.


Filipović: Lepo je pobediti Novi Beograd; Vujasnović: Bili smo u grču - SPORTSKI ŽURNAL\nFilipović: Lepo je pobediti Novi Beograd; Vujasnović: Bili smo u grču\n10 novembar, 2021 0\nOlimpijakos je posle velike borbe slavio sa 12:9 u 2. kolu Lige šampiona na bazenu "11. april"\nTrener vaterpolista Olimpijakosa Teodoros Vlahos imao je posebnu želju da se zahvali beogradskoj publici nakon pobede svog tima protiv Novog Beograda.\nTim iz Pireja je posle velike borbe slavio sa 12:9 u drugom kolu Lige šampiona na bazenu "11. april".\n"Pre početka utakmice smo zaista toplo dočekani. Osećali smo se kao da igramo pred prijateljima vaterpola, a ne pred navijačima protivničkog kluba. Ova atmosfera je nešto predivno za naš sport“, rekao je Vlahos posle meča.\n"Zaista uživam svaki put kad dolazim u Beograd. Iako nisam pobeđivao tako često, zaista volim da dođem ovde, jer ljudi vole vaterpolo i generalno su veoma prijateljski nastrojeni“, rekao je Vlahos, istakavši da je ovo bila velika pobeda za njegov tim protiv izvanredne ekipe kakva je Novi Beograd koja je jedan od favorita u Ligi šampiona.\nReči hvale za celokupnu atmosferu uputio je i srpski proslavljeni reprezentativac Filip Filipović, od ove sezone glavna uzdanica tima iz Pireja, koji je u trijumfu nad Novim Beogradom postigao tri gola.\n"Čestitke Novom Beogradu za sjajnu organizaciju. Ovo na bazenu „11. april“ izgleda zaista lepo. Mislim da idemo u dobrom smeru što se tiče vatepola u Srbiji i organizacije ovakvih takmičenja“, rekao je Filipović.\n"Lepo je doći u Beograd, a iskreno još lepše je pobediti protiv ovakve ekipe. Ovo je veliki trijumf, koji apsolutno ne znači ništa koliko god to paradoksalno zvučalo. Ali, zaista jeste tako, jer pred nama je takmičenje koje će veoma dugo trajati“.\nFilipović je naglasio da je njegov tim u ovom meču pokazao želju, srce i pre svega kvalitet.\n"Odlučila je naša dobra odbrana i ono što smo uradili u prve tri četvrtine, s obzirom na broj igrača koje smo imali na raspolaganju u rotaciji. Zato čestitam mojim saigračima, ali i ekipi Novog Beograda. Atmosfera je bila sjajna, a oni nisu imali sreće. Sa druge strane, mi smo imali veoma raspoloženog Marka Bijača i ne mogu da krijem zadovoljstvo zbog pobede“, konstatovao je Filipović.\nTrener vaterpolista Novog Beograda Vladimir Vujasinović rekao je da je atmosfera za igru je bila fantastična, ali to nisu uspeli da pretvore u svojuprednost.\n"Bili smo u grču, što se odrazilo na našu veliku nervozu u napadu gde smo tražili neka rešenja koja u dosadašnjem delu sezone nismo praktikovali. To nas je dovelo u podređen položaj tokom cele utakmice, a posle smo bili primorani da jurimo rezultat“, rekao je Vujasinović.\nVujasinović je istakao je njegov tim potrošio mnogo snage da stigne prednost rivala, što je i uspeo na kraju druge i polovinom poslednje četvrtine.\n"Kad igrate protiv ekpe kao što je Olimpijakos, koja je izvanredna, sa sjajnim pojedincima koji znaju da igraju ovakve utakmice, jako je teško stizati rezultat. Igraju veoma jednostavno, ali i vrlo konkretno, tako da to je kroz celi tok utakmice dolazilo do izražaja. Mi moramo da izvučemo pouke iz ovog poraza, utvrdimo šta smo radili dobro, a šta loše i da idemo dalje“, zaključio je Vujasinović.\nLŠ: Kragujevčani u Atini poraženi od Olimpijakosa, remi Barselonete i Novog Beograda


Srpski košarkaš Nikola Milutinov i naredne sezone nosiće dres Olimpijakosa, pošto je klub ipak odlučio da ga zadrži, prenosi specijalizovani sajt Eurohups.\nDobra atmosfera u Denveru: Meloun se šalio sa Jokićem\nTrener Denvera Majkl Meloun i Nikola Jokić imaju izuzetan odnos tokom cele sezone, a to se videlo i u razgovoru srpskog centra sa predstavnicima medija, preneo je "Mocart sport".\nSrpski košarkaš Vladimir Štimac će naredne sezone nositi dres Bajerna iz Minhena, potvrdio je njegov agent.\nDuško Savanović dve godine u Bajernu\nBogdanović potpisao četvorogodišnji ugovor sa Fenerbahčeom\nBogdanović kod Obradovića, Partizanu milion evra!\nŠampion Srbije ostao i bez poslednjeg nosioca igre iz nedavno završene sezone, prenosi "Mocart sport".\nNa današnji dan: Saletova trojka koja je šokirala Hrvate\nKako u Istanbulu 1992, tako i u Badaloni 1997. Aleksandar Saša Đorđević, taj neponovljivi kralj ovdašnje košarke devedesetih godina prošlog veka, u razmaku od pet leta je dao dve fantastične...\nTeodosić: Glavni cilj je titula u Evroligi\nKošarkaški klub CSKA je potvrdio da je Miloš Teodosić produžio ugovor na još tri godine, dok je taj srpski igrač rekao da će učiniti sve da moskovski klub osvoji titulu u Evroligi.\nOdjeci oproštaja Dušana Kecmana: Odlazak velikog majstora!\nNekadašnji košarkaši Partizana su odali počast Dušanu Kecmanu na oproštajnoj utakmici, a Vladimir Lučić i Bogdan Bogdanović su rekli da im je mnogo značio u karijeri.


Večeras Drugi austrijski bal u sarajevskoj Vijećnici\nAustrijska ambasada u Sarajevu, Grad Sarajevo i Grad Beč organizuju Drugi austrijski bal u BiH koji će večeras biti upriličen u sarajevskoj Vijećnici. Ovogodišnji bal bit će posvećen plesu i prijateljstvu između glavnih gradova Bosne i Hercegovine i Austrije, Sarajeva i Beča.\n“Nakon uspjeha prošlogodišnjeg bala vrlo brzo smo odlučili da i ove godine organiziramo bal u Sarajevu i tako osiguramo da ovaj događaj postane jedna lijepa tradicija, u kojoj mladi i ljubitelji različitih vrsta plesa mogu uživati. Uz to će u ovoj noći Vijećnica biti mjesto susreta predstavnika kulture, privrede, politike i humanitarnih institucija naše dvije zemlje i prijatelja BiH”, rekao je ambasador Republike Austrije u BiH Martin Pammer.\nOrganizatori ističu da je i ove godine pripremljen program za sve muzičke ukuse posjetilaca, te će u pet plesnih sala svakog sata biti predstavljeni novi sadržaji. Orkestar Bečkog opernog bala i ove godine dolazi u Sarajevo, a program će upotpuniti i Vojni orkestar iz Koruške, Tango-trio Eudiates, te renomirani pijanista Robert Werner.\n“Interes kako posjetilaca, tako i medija jeste izniman kada je Drugi austrijski bal u pitanju. Veliki broj osoba dolazi u Sarajevo samo da bi prisustvovalo balu i time se potvrđuje potreba da se ovakvi događaji uvrste u kulturnu, ali i u turističku ponudu glavnog grada Bosne i Hercegovine”, izjavila je Zinaida Jamakosmanović, direktorica Zi Public Relations agencije i članica organizacijskog odbora.\nU jednoj balskoj sezoni širom svijeta se održi preko 1500 balova. Drugu godinu zaredom, Sarajevo se na ovaj način pridružuje brojnim svjetskim i evropskim gradovima u kojima se bal tradicionalno organizira.\nNAJAVA PREDSTAVA SA REPERTOARA NARODNOG POZORIŠTA...\nOd 06. februra na repertoar Cinema Cityja stižu no...\n“BALKANSKI ŠPIJUN U SARAJEVU” NA REPERTOARU NARODN...\nOPERA “LA BOHEME” I DRAMA “OTKRIVANJE ŽENE” NA SCE...\nOd 30. januara na repertoar Cinema Cityja stižu tr...\nPOČETAK FEBRUARA U NARODNOM POZORIŠTU SARAJEVO


Dva Partizana ciljaju Trofej Beograda – Vaterpolo klub Partizan\nDva Partizana ciljaju Trofej Beograda\n06/12/2017 | Filed under: Vesti/mladje kategorije\nU bazenu SC „Pinki“ od petka do nedelje biće održan Trofej Beograda 2017, a za pehar će se boriti dve ekipe Partizana.\nBeogradske kvalifikacije za Kup Srbije za igrače rođene 2006. i mlađe su ujedno bile i kvalifikacije za ovogodišnji Trofej Beograda, na koji su se , između ostalih, plasirali 12-godišnjaci Partizana 1 i Partizana 2.\nNajbolje četiri ekipe u kvalifikacijama, u kojima je učestvovalo 13 timova podeljenih u dve grupe, su izborile mesto na Trofeju Beograda, istovremeno i u polufinalu Kupa. Partizan 1 i Partizan 2 su se takmičili u A grupi . Oba tima su zabeležili po četiri ubedljive pobede, dok je u sudaru dva crno-bela sastava bolji bio Partizan 2 (7:6). Sem dva Partizana, na Trofeju Beograda će učestvovati najbolje dve ekipe iz B grupe kvalifikacija (Zemun i Taš) i gosti iz Republike Srpske, ekipa Banjaluke.\nKvalifikacije za Kup Srbije za 12-godišnjake\nRezultati Partizana u kvalifikacijama VS Beograda za igrače rođene 2006. i mlađe\nPrvo kolo: Partizan 1 – Crvena zvezda 19:9, Partizan 2 – Dorćol 28:0.\nDrugo kolo: Partizan 1 – Novi Beograd 24:2, Singidunum – Partizan 2 0:27.\nTreće kolo: Partizan 2 – Partizan 1 7:6.\nČetvrto kolo: Partizan 1 – Dorćol 19:4, Novi Beograd – Partizan 2 2:21.\nPeto kolo: Partizan 2 – Crvena zvezda 8:2, Singidunum – Partizan 1 1:22.\n2. Partizan 1\n5. Novi Beograd\nPlasman B grupe: 1. Zemun, 2. Taš, 3.Beograd, 4. Novi Beograd 011, 5. Stari grad, 6. TENT, 7. Vračar.\nTROFEJ BEOGRADA 2017 (Bazen „Pinki“, 8 – 10. decembar)\nPartizan 1 – Zemun u 20\nPartizan 2 – Taš u 21\nZemun – Partizan 2 u 9\nBanja Luka – Partizan 1 u 10\nPartizan 2 – Banja Luka u 16\nTaš – Zemun u 17\nSlobodan Partizan 1\nBanja Luka – Taš u 8\nPartizan 1 – Partizan 2 u 9\nTaš – Partizan 1\nZemun – Banja Luka u 17\nSlobodan Partizan 2


Za osobe sa invaliditetom sledeće godine više novca iz gradskog budžeta - JuGmedia\nSledeće godine za finansiranje i sufinansiranje usluga koje se pružaju osobama sa invaliditetom, putem javnog konkursa iz gradskog budžeta će umesto dosadašnjih 32,9 miliona dinara, biti izdvojeno oko 40 miliona dinara, najavio je danas gradonačelnik Leskovca na prijemu priređenom u Svečanoj sali povodom obeležavanja Međunarodnog dana osoba sa invaliditetom.\nCvetanović je ponovo apelovao na sve poslodavce koji za to imaju mogućnost,i da zaposle ljude sa invaliditetom, jer je od velikog značaja da se ne osećaju odbačeno, već da budu deo društva ali i da privređuju.\nU ime predstavnika organizacija osoba sa invalditetom prisutinima se obratila Gordana Stojanović iz Udruženja distrofičara Jablaničkog okruga, istakavši da je problem sa kojim se najviše suočavaju upravo stopa nezaposlenosti, koja je zaista niska i iznosi oko 13 posto.\n“Ne smemo zaboraviti činjenicu da osobe sa invaliditetom vrlo često nisu u mogućnosti da koriste javni prevoz i određene javne objekte poput kulturnih, sportskih, turističkih, ugostiteljskih, verskih, ali i jedan deo obrazovnih i socijalnih ustanova, kao i sudova koji nisu pristupačni. Ja moram da kažem da grad Leskovac i dalje važi za jedan primer dobre prakse u Srbiji, kada su u pitanju osobe sa invaliditetom”, naglasila je Stojanovićeva.\nOna je podsetila da u Leskovcu danas imaju finansiranje brojnih programa u kojima su uključeni, pokrenute su i razvijene mnoge usluge socijalne zaštite, a kao jednu od najznačajanih izdvojila je pomoć u kući za osobe sa invalidtetom, koja postoji već dve godine i finansira se iz gradskog budžeta.\n“Moja ogranizacija je zapravo pružalac te usluge a mi smo pokrenuli proces za njeno licenciranje. Izdvojila bih i personalnu asistenciju za odrasle osobe sa fizičkim invaliditetom, dnevne boravke za decu sa smetnjama u razvoju kao i za odrasla lica, pratilac deteta, gestivnog prevodioca”, dodala je Stojanovićeva.\nGradonačelnik je podsetio da su širom grada postavljene rampe za invalide, na trotoarima staze za slepe, a iskoristio je priliku da pohvali Narodni muzej u Leskovcu, koji je ove godine otvorio izložbu “Dodirni prošlost”, sa ciljem povećanja pristupačnosti osoba sa invalidtetom.\n“Čestitam vam ovaj Dan, a zajedničkim radom i zajedničkim projektima nastavićemo da radimo na unapređenju vašeg života”, poručio je gradonačelnik.\nTema ovogodišnjeg obeležavanja Međunarodnog dana osoba sa invaliditetom je “Osnaživanje osoba sa invaliditetom i obezbeđivanje uključenosti i jednakosti”, čime se težište stavlja na njihovo osnaživanje za inkluzivan, pravedniji i održivi razvoj, predviđen u Agendi za održivi razvoj 2030.\nKusturica sutra u Nišu


Huavej gradi prvu fabriku van Kine u istočnoj Francuskoj • Biznis i pravo\nNaslovna Biznis Poslovne vesti Huavej gradi prvu fabriku van Kine u istočnoj Francuskoj\nHuavej gradi prvu fabriku van Kine u istočnoj Francuskoj\nFoto: mondo.rs / Marko Čavić\nKineski telekom gigant Huavej izgradiće na istoku Francuske pogon za proizvodnju tehnoloških solucija za mobilne mreže, svoju prvu fabriku tog tipa van Kine, saopštila je danas kompanija.\nU pogon u Brumatu biće investirano minimum 200 miliona evra i u prvo vreme će se zaposliti 300 ljudi. Proizvodiće opremu za tehnologiju 5G za celo evropsko tržište.\nPrema Huaveju, fabrika u Brumatu, gradiću koji se nalazi desetak kilometara severno od Strazbura gde već postoji velika ekonomska zona, treba da proizvodi opremu u vrednosti od milijardu evra godišnje.\n“Sa ovom fabrikom na raskrsnici Evrope Huavej će obogatiti svoje prisustvo na kontinnetu gde već ima 23 centra za izstraživanje i razvoj, više od 100 partnerskih univerziteta, više od 3.100 snabdevača i uspešan lanac snabdevanja”, navela je kineska kompanija.\nPredsednik regiona Grand Est Žan Rotner ocenio je da je izgradnja prve Huavejove fabrike za proizvodnju van Kine u Brumatu odlična vest koja govori o ekonomskoj dinamici tog regiona.\nObjava dolazi u teškom kontekstu za kinesku grupu, uz trgovinski rat SAD i Kine. Adminsitracija odlazećeg predsednika Donalda Trampa smatra da Huavej predstavlja opasnost za špijunažu na račun kineske vlade.\nSAD su pozvale brojne zemlje posebno evropske da ne koriste infrastrukturu Huaveja za postavljanje nove telefonske mreže 5G.\nFrancuska to nije ekspicitno isključila, ali Velika Britanija i Švedska su dve evropske zemlje koje su zvanično isključile Huavej iz učešća u mobilnoj mreži treće generacije.


LSV | Vojvođanski front: Nećemo dopustiti da sprovedu izbornu krađu koju spremaju\nNovi Sad, 21. jun 2019 - Prvo odmeravanje snaga Vojvođanskog fronta na političkoj sceni desiće se 23.juna u Novom Bečeju gde se biraju članovi Saveta Mesne zajednice Novi Bečej. Priča o ovim naizgled malim i nebitnim izborima počela je pre nekoliko meseci kada su predstavnici Srpske napredne stranke odbili da bilo kome sem svoje partije dozvole posmatraže na izbornim mestima, a listu nazvali Aleksandar Vučić. Posle energičnog protesta Lige socijaldemokrata Vojvodine, koja je ukazala javnosti na apsurdnost ovakvog nedemokratskog sistema izbora i banalnost insistiranja na sakrivanju kandidata bez autoriteta iza imena predsednika Srbije, iz centrale SNS je stigao nalog da se ovi izbori za MZ otkažu i pripreme novi.\nPrimorani da glume poštovanje demokratskih izbornih procedura predstavnici vladajuće Srpske napredne stranke u Novom Bečeju za izbore 23.juna prihvatili su ono što je u svim civilizovanim zemljama normalno i sada će i ostali učesnici na izborima imati mogućnost da kontrolišu izborne radnje.\nTo je ono što je zvanična slika u javnosti.\nNezvanično, iza zatvorenih vrata, pregledani su spiskovi imena koje su kandidati drugih partija morali da prilože kao dokaz da imaju podršku dela glasača za izlazak na izbore. Potpis na listi kandidata koji nije iz vladajuće novobečejske koalicije SNS-DS-SRS, opštinari su shvatili kao otvoreni poziv na pritisak i ucene. Ti ljudi su pozivani prećeno im je i doživeli su razne neprijatnosti. Šarena laža o prihvatanju fer uslova izborne borbe tako je doživela svoj kompletan fijasko.\nDodatni signal o tome koliko su spremni na sve kako ne bi dopustili prvi izborni poraz svoje stranke, bio je to što je na uobičajenoj obuci kontrolora na izbornim mestima rečeno da oni nemaju pravo da zaustave osobu koja učini nepravilnost tokom glasanja i umesto ubacivanja glasačkog listića isti pokušla da iznese sa glasačkog mesta.\nSistem izborne prevare u Srbiji poznat pod nazivom „Bugarski voz“ tako je javno dobio otvorena vrata na izborima za članove Saveta Mesne zajednice Novi Bečej.\nPredstavnici vladajuće koalicije sve ovo rade zbog toga što su svesni da neće dobiti podršku građana na izborima posle toga što su sprečeni u pokušaju da na prevaru podignu porez, posle toga što su pokazali da ne umeju da se izbore sa komunalnim problemima, pa je Novi Bečej nekoliko puta u poslednjih mesec dana poplavljen, a grad sve neuredniji i zapušteniji.\nPored komualnih problema koje godinama ne uspevaju da reše, predstavnici vlasti u Novom Bečeju nisu uspeli da spreče ni odlazak poreske uprave iz ovog mesta, kumovali su odlasku 2 fabrike, pa je pretvaranje dinamične perspektivne varošice, kakav je Novi Bečej nekad bio, u zapušteno selo postalo sve očiglednije čak i njima samima, zato su spremni na sve moguće poteze da sačuvaju vlast.\nPredstavnici Vojvođanskog fronta u Novom Bečeju, koji pokušavaju da okupe sve snage kako bi se zaustavilo njegovo dalje propadanje upozoravaju da neće dopustiti izborne manipulacije i poziva sve građane da izađu na izbore jer se do velikih ciljeva i izlaska iz sivila stiže malim koracima. Najlakše je sedeti kod kuće i žaliti se da nema dovoljno kvalitetnih ljudi koji bi nešto promenili, evo priliki da se krene od vlastitog dvorišta.


Prva žrtva Evrope u Velikoj Britaniji bila je Margaret Tačer - 05.10.2020, Sputnik Srbija\nPrva žrtva Evrope u Velikoj Britaniji bila je Margaret Tačer\nBritanci nikada nisu prihvatili evropske integracije. Čitava priča o Bregzitu kuva se dugo, još od vremena kada je srušena Margaret Tačer. Ona je 1990. morala... 05.10.2020, Sputnik Srbija\nBritanci nikada nisu prihvatili evropske integracije. Čitava priča o Bregzitu kuva se dugo, još od vremena kada je srušena Margaret Tačer. Ona je 1990. morala da napusti vlast jer je bila protiv Evrope – ona je prva žrtva Evrope u Velikoj Britaniji, kaže Siniša Ljepojević, dugogodišnji dopisnik srpskih medija iz Londona.\nOn u svojoj najnovijoj knjizi pod nazivom „Bregzit revolucija – političke ruševine i povratak suvereniteta“ ističe da je izlazak Velike Britanije iz Evropske unije, poznatiji kao Bregzit, revolucija u tom smislu što predstavlja simbol raspada jednog modela društva koji je bio dominantan na Zapadu u poslednjih nekoliko decenija. To je pre svega znak da većina ljudi u Britaniji više ne želi da pripada tom društvenom modelu.\nNe samo da je Bregzit promenio društveni model u Britaniji, on, prema Ljepojevićevim rečima, menja i društveni model na kontinentu.\n„To se neće tako brzo dogoditi, ali, proces je otvoren, započet i on može samo da se uspori, ali ne može da se zaustavi“, kaže on.\nBregzit – revolucija koja menja društveni model\nPromene u Britanskom društvu najpre su vidljive kroz raspoloženje javnosti.\n„Ipak je većina javnosti, neko što zna, a neko instinktivno, osetila da je model društva koji je nametnula EU destruktivan, za njih barem, da predstavlja problem i da koči razvoj Velike Britanije. Konkretne promene već su počele, ali to je ogroman posao – to je promena zakonodavstva. Pošto oko 80 odsto zakona u svakoj članici pripada EU, a ne domaćem zakonodavstvu, Britaniji predstoji ogroman posao promene zakona i povratku tradicionalnom zakonodavstvu koje liči na tu zemlju“, tvrdi Ljepojević.\nSledi takođe i promena institucionalne strukture, što znači da se gasi ogromna industrija kontrolora sprovođenja briselskih propisa.\n„To će ići dosta sporo, pošto je za 47 godina, koliko je Britanija bila članica evropske integracije, EU stvorila ogromnu infrastrukturu, stotine hiljada ljudi živi od toga, stvorena je nova elita. Međutim, ponovo kažem, proces koji je Bregzit otvorio, ne može se zaustaviti, može se samo usporiti“, kategoričan je Ljepojević.\nZašto je Bregzit u interesu britanske elite\nJoš iz vremena Margaret Tačer traju komešanja koja su dovela do referenduma. Prema tome, on se nije desio iznenada. Socijalna energija koja je do Bregzita dovela je, sa jedne strane osećaj posebnosti, a s druge strane desio se splet međunarodnih okolnosti, u kome je jedan deo britanske elite prepoznao da bi najbolje bilo da Britanija sada izađe iz integracije“, kaže Ljepojević.\nIzlaskom iz EU, britanska elita zapravo želi da učestvuje u pravljenju pravila novog međunarodnog poretka koji se formira, objašnjava on. Kako bi određivali pravila, britanskoj eliti je bilo potrebno da istupi iz EU, kako se ne bi pokoravali pravilima Brisela.\n„Onaj ko propisuje pravila i kontroliše sprovođenje pravila, a kontrola sprovođenja pravila donosi novac. Prema tome, Bregzit je bio konkretan interes britanske elite, koji se podudario sa socijalnom energijom britanskih građana“, konstatuje naš sagovornik.\nOdnos Velike Britanije i EU možda bi se najbolje mogao opisati refrenom pesme francuskog pesnika Serža Ginzbura „Volim te, ni ja tebe“ jer, nikada u modernoj istoriji Britanija nije imala uistinu bliske veze sa Evropom, kazuje Ljepojević.\n„Britanci su temeljno drugačiji od Evropljana – kultura je drugačija, kao i istorijsko iskustvo. Evropska kultura i praksa su teorijske, britanska iskustvene. Britanci svoja pravila i način života temelje na iskustvu, Evropa na teorijskim zamislima kako bi nešto trebalo da bude, tu je temeljna razlika i tu nema popravke“, piše Ljepojević u knjizi „Bregzit revolucija – političke ruševine i temelj suvereniteta.


Tasovac: Novi rok za privatizaciju medija\nMinistar kulture i informisanja Ivan Tasovac izjavio je da je cilj predloženih izmena Zakona o javnom infomisanju i medijima, a kojim se kao novi rok za privatizaciju medija u državnom vlasništvu određuje 31. oktobar, da se omogući uspešna privatizacija svih medija i da se nastavi proces medijskih reformi.\nPredstavljajući poslanicima u Skupštini Srbije predložene izmene, Tasovac je objasnio da su osim novog roka za okončanje postupka privatizacije (31. oktobar umesto 1. jula), određeni i rokovi nakon kojih više neće biti omogućeno finansiranje medija iz državnog budžeta.\nMinistar je podsetio da je Zakon o javnom infomisanju i medijima donet avgusta prošle godine i da je njime bilo precizno razrađeno jedno od osnovnih strateških opredeljenja države, a to je njen izlazak iz medija i privatizacija izdavača.\nIzmenama Zakona uvodi se i zabrana finansiranja iz javnih prihoda onih medija za koje do 1. jula ne bude objavljen javni poziv za prodaju kapitala.\nMedijima za koje do kraja juna bude objavljen javni poziv za prodaju državno finansiranje biće obustavljeno posle 31. oktobra ukoliko njihov kapital do tada ne bude prodat, precizirano je predloženim izmenama.\n“Radi uspešnog sprovođenja privatizacije uveden je novi rok za obustavljanje postupka privatizacije prodajom kapitala. Ukoliko javni poziv ne bude upućen do 1. jula postupak privatizacije prodajom kapitala se obustavlja i nastavlja se podelom akcija zaposlenima”, rekao je Tasovac.\nZakon o Javnom preduzeću Novinska agencija Tanjug, prema predloženim zakonskim izmenama, prestaće da važi danom zaključenja ugovora o privatizaciji, a najkasnije 31. oktobra 2015. godine.\nU slučaju da javni poziv za prodaju kapitala Tanjuga ne bude objavljen do kraja juna, Zakon o Javnom preduzeću Novinska agencija Tanjug prestaje da važi 1. jula 2015. godine, predviđeno je predloženim izmenama.


FIFA je nedavno i objavila da navijači podržavaju njen toliko kritikovan plan da se Svetsko prvenstvo održava svake dve godine\nObjavljeno: 22.09.2021. 23:58h\nEvropska fudbalska federacija (UEFA) na sastanku Izvršnog odbora u Kišinjevu još jednom je oštro kritikovala ideju Medjunarodne fudbalske federacije (FIFA) o uvodjenju Svetskog prvenstva na svake dve godine, prenela je danas agencija Hina.\nUEFA je pozvala FIFA da prestane provoditi plan za uvodjenje Svetskog prvenstva na svake dve godine, i da se umesto toga uključi u "istinske konsultacije" o reformi medjunarodnog kalendara utakmica.\n- UEFA je razočarana usvojenom metodologijom, koja je do sada dovela do radikalnih promena koje su promovisane pre nego što su učesnici imali priliku prisustovati na bilo kom konzultaciskom sastanku - objavila je UEFA.\n- Ovo su samo neki od ozbiljnih problema koje FIFA predlog izaziva na prvi pogled i ne mogu se otkloniti jednostavnim neosnovanim promotivnim sloganima o navodnim prednostima novog plana - poručili su iz Niona.\n- Možemo odlučiti da nećemo igrati, rekao je Čeferin za Tajms.\n- Koliko ja znam, Južnoamerikanci su na istoj strani. Dakle, sretno s takvim Svetskim prvenstvom. Mislim da se to nikada neće dogoditi jer je toliko suprotno osnovnim načelima fudbala - dodao je on.\nSindikat igrača FIFPro takodje je izrazio zabrinutost zbog povećanog radnog opterećenja fudbalera i nedostatka konsultacija prilikom donošenja takvih odluka.\nMedjutim, legendarni francuski trener Arsen Venger koji je nakon karijere postao dio FIFA tima za razvoj fudbala, smatra kako je održavanje Svetskog prvenstva svake dve godine sjajna ideja.\n- Razmak od četiri godine izmedju svetskih prvenstava je prevelik, a šanse za plasman premale, zbog čega se dogadja da se preskoče cele generacije talenata - poručili su iz FIFA.


Tanjug 29. januara 2021. 15:45\nBEOGRAD – Nakon Novog Sada i Niša, javna rasprava o Nacrtu zakona o muzejskoj delatnosti održana je danas i u Beogradu, a nova rešenja treba da regulišu goruća pitanja u srpskoj muzeologiji poput nedostatka zaposlenih, finansija i nedostatka adekvatnog prostora.\n„Da bi se muzejska delatnost uredila i unapredila potrebno je uređenje pravnog okvira u oblasti koja se oslanjala na propise zakona o kulturnim dobrima“, kazala je v.d. pomoćnica ministra u oblasti kulturnog nasleđa i digitalizacije Danijela Vanušić.\nOna je objasnila da je cilj zakona između ostalog da se sistemski reše uslovi za osnivanje muzeja, čuvanje muzejske građe, način izlaganja, međumuzejska saradnja, digitalizacija muzejske građe, uvođenje jedinstvenog informacionog sistema…\nVanušić je podsetila da je u proteklom periodu država uložila značajna finansijska sredstva u otvaranje dva velika muzeja u Beogradu, ali i niza muzeja u Srbiji.\n„Nadam se da će donošenje ovakvog zakona podići društvenu svetst o značaju muzejske građe“, kazala je Vanušić i naglasila da javna rasprava traje do 4. februara.\nRadovan Jokić, v.d. pomoćnika ministra u oblasti savremenog stvaralaštva i kreativne industrije rekao je da j dobro što je Ministartvo kulture i informisanja izašlo sa tako važnim dokumentom.\n„Nakon održavanja Javne rapsrave u Novom Sadu i Nišu mi već imamo neke važne komentare na Nacrt zakona“, rekao je on i napomenuo da stručna javnost ima mogućnost da iznese svoje predloge i time utiče na svako pitanje.\nPrema njegovim rečima, zakom ima ambiciju da reši tri goruća problema u oblasti muzejske delatnosti.\n„To su nedostatak zaposlenih, finansiranje, nedostatak adekvatnog prostora. Naš Nacrt zakona je vodio računa da ne optereti osnivače muzejskih institucija, ali i uspostavlja jasne kriterijume o zaštiti imena muzej. Niko više neće moći da upiše neki muzej bez određenih uslova i pravila“ kazao je Jokić.\nTijana Palkovljević Bugarski, predsednik Radne grupe za izradu Nacrta zakona o muzejskoj delatnosti kaže da je jedan od fokusa nacrta odgovor na pitanje – šta je muzejska delatnost.\n„Pokušali smo da definišemo i mrežu muzeja i njeno funkcionisanje. Verujem da je najveća vrednost našeg zakona što je primenjim i što na funkcionalan načim preko takvog zakonskog rešenja možemo da unapredimo delovanje muzeja u Srbiji“, kazala je Palkovljević.


U TOKU III FAZA UGRADNJE NOVIH BROJILA\nKategorija: Vijesti\t Objavljeno 12 09 2017\nCrnogorski elektrodistributivni sistem je započeo III fazu Projekta unapređenja sistema mjerenja u distribuciji kroz zamjenu postojećih brojila novim-elektronskim brojilima. Treća faza podrazumijeva ugradnju 45 hiljada novih multifunkcionalnih brojila do januara 2019. godine, i to: u centralnoj regiji 14 800 brojila, primorskoj 18 hiljada i sjevernoj oko 12 hiljada brojila.\nProjekat je započet u decembru 2011. godine od kada je ugrađeno oko 250 hiljada brojila, čime je u sistem daljinskog očitavanja uvedeno oko 70 odsto korisnika elektrodistributivne mreže. Realizacija ovog, za CEDIS strateškog projekta, doprinijela je transformaciji elektrodistributivne mreže u modernu i energetski efikasniju. Projektat podrazumijeva ne samo zamjenu starih brojila novim, već i rekonstrukciju mreže i opreme, čime je značajno povećan kvalitet i bezbjednost u napajanju električnom energijom i smanjeni gubici na mreži u trafo-reonima koji su uključeni u sistem daljinskog očitavanja.\nI ova faza Projekta je finansijski pokrivena kreditom Evropske banke za rekonstrukciju i razvoj u vrijednosti od 32 miliona eura. Realizacija ove investicija će Crnu Goru učiniti prvom zemljom u kojoj EBRD djeluje, a koja je ispunila ciljeve EU kada je u pitanju pokrivenost savremenim brojilima, sa minimumom od 80 odsto korisnika. Očekuje se da će se nakon realizacije projekta smanjiti emisija CO2 za više od 86.000 tona godišnje.\nSkladištenje i dalje tretiranje demontiranih brojila CEDIS će sprovesti poštujući regulativu koja uređuje oblast upravljanja otpadom. Važno je podsjetiti da su tokom prethodnih faza projekta ispoštovane odredbe Zakona o upravljanju otpadom. Od početka projekta ukupno je predato 268.140 kg otpada, čije prekogranično kretanje je kontrolisala i pratila Ekološka inspekcija.\nZamjena starih uređaja savremenim, izmještanje mjernih mjesta i isporuka montažne opreme je i u okviru III faze je povjerena konzorcijumu njemačke kompanije REGIOCOM, poljske SAKSPOL i crnogorske MEZON d.o.o. iz Danilovgrada.\nNova brojila omogućavaju automatizovano, jednostavnije i brže mjerenje potrošnje , čime se postiže bolja kontrola isporuke i utroška, te praćenje naponskog nivoa na elektrodistributivnoj mreži, dok je korisnicima omogućen precizan uvid u trenutno stanje potrošnje.\nCEDIS će blagovremeno obavještavati korisnike o terminima beznaponskog stanja zbog ugradnje brojila u okviru redovnih medijskih objavještenja o planiranim radovima. Takođe, pred instalaciju na vidnom mjestu biće istaknuti posteri sa datumom i terminom tokom kojeg će se vršiti ugradnja brojila. Korisnici će biti obavještavani o terminu beznaponskog stanja i putem SMS-a, a distribuiraćemo i brošure u kojima se mogu naći informacije o funkcionalnostima novog brojila, kao i objašnjenja podataka koje brojilo pruža. Sve informacije biće dostupne i na našoj internet i FB stranici", navodi se u saopštenju Crnogorskog elektrodistributivnog sistema.


Posted by Danas on Monday, November 19, 2012\nKoliko će, po vašoj proceni, da traje to tumaranje DS i ima li šanse da posle 25. novembra postanu ozbiljna opozicija?\n- Dugo učešće u vlasti učinilo je da DS u velikoj meri postane birokratizovana i interesna organizacija, koja je toliko skrenula sa osnovnog programskog opredeljenja i puta da teško može da se prepozna duh kojim je zračila pre deceniju i više. DS su nekada, a pogotovo devedesetih, karakterisali unutarstranačka demokratija i zalaganja za brzu i efikasnu modernizaciju Srbije, ali i jaka stranačka kadrovska struktura. Dakle, gotovo sve ono što DS danas nema. Da li stranka može da povrati taj duh? Reklo bi se - teško, ali se i treba nadati da u stranci još ima potencijala koji će, u perspektivi, demokrate da vrate izvornim principima i osnovnim programskim opredeljenjima.\nDa li dogovor Borisa Tadića i Dragana Đilasa o „podeli moći“ može da vrati DS na staze slave?\n- Sigurno da ne može. Mnogo bi bilo bolje da su se Tadić i Đilas nadmetali za mesto predsednika, i to na neposrednim izborima, gde bi učestvovalo celokupno članstvo stranke. Bilo bi to dobro i za DS i za ukupnu političku scenu Srbije. S tim u vezi treba se podsetiti skupštine na kojoj su se nadmetali Zoran Đinđić i Slobodan Vuksanović, kada su nam svi zavideli na unatarstranačkoj demokratiji. Đinđić je ubrzo postao istinski lider cele srpske opozicije i kreator petooktobarskih promena.\nMože li Đilas da napravi jaku i modernu stranku, sposobnu da izvede Srbiju na evropski put?\n- Na osnovu svega poznatog, može da se zaključi da Dragan Đilas nije čovek tog političkog kapaciteta. Svi ističu njegov menadžerski potencijal, ali to nije dovoljno da bi se vodila ozbiljna partija. Utisak je da bi čak i Boris Tadić, uprkos svim greškama koje je činio i u stranci i na funkciji šefa države, bio bolje rešenje za DS. Đilas nije čovek ozbiljne politike. Pogledajte bilo koju njegovu izjavu... Ko zna u kakve ideološke vode je spreman da odvede stranku.\n- Bojim se da se kadrovska struktura DS umnogome istanjila i u Beogradu i u unutrašnjosti. Nema jake stranke bez ljudi od političkog i svakog drugog integriteta, koji politiku ne doživljavaju kao biznis - ističe Borivoje Radić.\nNext post: Do načelnika...\nPrevious post: ASI: Direktor...